সেমিনারে প্রধানমন্ত্রীর নিরাপত্তা উপদেষ্টা: জঙ্গিবাদ উত্থানের জন্য স্বৈরাচারী সরকারের শাসন দায়ী – দৈনিক সিলেটের দিনকাল\nসেমিনারে প্রধানমন্ত্রীর নিরাপত্তা উপদেষ্টা: জঙ্গিবাদ উত্থানের জন্য স্বৈরাচারী সরকারের শাসন দায়ী\nপ্রকাশিত: ২:২২ অপরাহ্ণ, জুলাই ২০, ২০১৬\nবাংলাদেশে সন্ত্রাস ও জঙ্গিবাদের উত্থানের জন্য অতীতের স্বৈরাচারী সরকারের দীর্ঘমেয়াদি শাসনকে দায়ি করেছেন প্রধানমন্ত্রীর নিরাপত্তা উপদেষ্টা মেজর জেনারেল (অব:) তারিক আহমেদ সিদ্দিক।\nতিনি বলেছেন, বাংলাদেশে অতীতে বিভিন্ন সময়ে অগণতান্ত্রিক সরকার ব্যবস্থার কারণে জাতীয় স্বার্থ পরিবর্তন হয়েছে। এতে জাতীয় নিরাপত্তায় গুরুতর নেতিবাচক প্রভাব পড়েছে। এই প্রভাবের কারণে বর্তমানে আমরা সন্ত্রাসবাদ ও জঙ্গিবাদের উত্থান দেখতে পাচ্ছি।\nতারিক আহমেদ সিদ্দিক বলেন, আমলাতন্ত্র, রাজনীতিক, ব্যবসায়ী ও এমনকি অনেক কূটনীতিকের উৎসাহ এবং সমর্থন ছাড়া সামরিক সরকার ক্ষমতায় থাকতে পারত না।\nবুধবার বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজের (বিআইআইএসএস) মিলনায়তনে আয়োজিত এক সেমিনারে তিনি একথা বলেন। ‘গণতন্ত্রে সামরিক-বেসামরিক সর্ম্পক : একটি কার্যকরী রূপরেখা’ শীর্ষক সেমিনারটি যৌথভাবে আয়োজন করে সশস্ত্র বাহিনী বিভাগ ও বিআইআইএসএস।\nসেমিনারে প্রধানমন্ত্রীর আর্ন্তজাতিক সম্পর্ক বিষয়ক উপদেষ্টা ড. গওহর রিজভী বলেন, গুলশানে জঙ্গি হামলা মোকাবেলার মধ্য দিয়ে সন্ত্রাসের বিরুদ্ধে বাংলাদেশ জাতীয় ঐক্য সৃষ্টি হয়েছে। এর দ্বারা প্রমাণিত হয়েছে বাংলাদেশে সন্ত্রাসীদের কোনো স্থান হবে না, তারা কোথাও আশ্রয় পাবে না। আমরা সন্ত্রাসকে পরাজিত করবো।\nসেমিনারে স্বাগত বক্তব্য রাখেন বিআইআইএসএসের মহাপরিচালক মেজর জেনারেল আবদুর রহমান, সূচনা মন্তব্য করেন সংস্থার চেয়ারম্যান রাষ্ট্রদূত মুন্সি ফয়েজ আহমেদ এবং ধন্যবাদ জ্ঞাপন করেন সশস্ত্র বাহিনী বিভাগের প্রিন্সিপাল স্টাফ অফিসার লে: জেনারেল মাহফুজুর রহমান।\nবাংলাদেশ সামরিক বাহিনী জনগণের আস্থা অর্জন করেছে উল্লেখ করে তারিক আহমেদ সিদ্দিক বলেন, উন্নয়নশীল দেশের সামরিক বাহিনীকে উন্নয়ন কর্মকান্ডসহ বিভিন্ন ধরনের ভূমিকা নিতে হয়। বাংলাদেশ এর ব্যতিক্রম নয়। আমাদের সামরিক বাহিনীকে অনেক ধরনের কর্মকান্ডে লিপ্ত হতে হয়েছে। এসব কাজে তারা পারদর্শীতার পরিচয় দিয়ে জনগণের আস্থা অর্জন করেছে।\nতিনি বলেন, অনেকের ধারণা সামরিক বাহিনীর সদস্যরা অনেক কিছু বিনামূল্যে পায়। ধারণাটা সত্য না। একজন বেসামরিক কর্মকর্তার তুলনায় একজন সামরিক কর্মকর্তা অতিরিক্ত কিছু পায় না। সামরিক বাহিনী তাদের সম্পদ নিজস্ব পদ্ধতিতে ব্যবস্থাপনা করে। এর মধ্যেই তারা নিজেদের জন্য ভাল আবাসনের ব্যবস্থা করে। সরকার থেকে তাদের যা দেয়া হয়, তার মধ্যেই তারা চলে।\nসামরিক-বেসামরিক সম্পর্ক ও মিডিয়ার ভূমিকা সম্পর্কে তারিক আহমেদ সিদ্দিক বলেন, ঐতিহ্যগতভাবে সামরিক বাহিনীর তথ্য গোপনের একটি প্রয়াস থাকে, আর মিডিয়া সেটি প্রচার করতে আগ্রহী হয়। অন্যদিকে বেসামরিক প্রশাসন মিডিয়ার প্রতি অনেক সহনশীল এবং পরিবর্তিত পরিস্থিতির সাথে খাপ খাইয়ে নিতে পারে। সামরিক বাহিনী ও মিডিয়ার পেশাগত পদ্ধতিটিই সাংঘর্ষিক। তবে একজন তথ্যসমৃদ্ধ নাগরিকই সামরিক বাহিনীর সবচেয়ে বড় বন্ধু।\nপ্রধানমন্ত্রীর নিরাপত্তা বিষয়ক উপদেষ্টা আন্ত:বাহিনী গণসংযোগ পরিদফতরের (আইএসপিআর) সক্ষমতা বাড়ানোর ওপর গুরুত্বারোপ করেন ।\nসেমিনারে তিন বাহিনীর প্রধানসহ র‌্যাবের মহাপরিচালক ও ঊর্ধ্বতন সামরিক-বেসামরিক কর্মকর্তারা উপস্থিত ছিলেন।\nএতে গণতান্ত্রিক পরিবেশে সামরিক-বেসামরিক সম্পর্ক উন্নয়নে সশস্ত্র বাহিনীর ভূমিকা বিষয়ক ধারণাপত্র উত্থাপন করেন জাতীয় প্রতিরক্ষা কলেজের (এনডিসি) কমান্ডেন্ট লে: জেনারেল চৌধুরী হোসেন সরওয়ার্দি।\nসামরিক-বেসামরিক সম্পর্ক নিয়ে ভারতের অভিজ্ঞতা তুলে ধরেন জওহরলাল নেহেরু বিশ্ববিদ্যালয়ের অধ্যাপক শাওরান সিং।\nগণতন্ত্রে সামরিক-বেসামরিক সর্ম্পকের কার্যকর রূপরেখা বিষয়ে ধারণাপত্র উত্থাপন করেন ঢাকা বিশ্ববিদ্যালয়ের আন্তর্জাতিক সম্পর্ক বিষয়ক অধ্যাপক রাশেদুজ্জামান।\nএই সম্পর্ক নিয়ে শ্রীলঙ্কার অভিজ্ঞতা তুলে ধরেন দেশটির প্রতিরক্ষা বিশ্ববিদ্যালয়ের ডিন ড. এম এম জয়াবর্ধন।\nসামরিক-বেসামরিক সম্পর্ক উন্নয়নে বেসামরিক প্রশাসনের ভূমিকার ওপর আলোকপাত করেন অর্থনৈতিক সম্পর্ক বিভাগের সিনিয়র সচিব মুহাম্মদ মেজবাহউদ্দিন।\nবাংলাদেশে সামরিক-বেসামরিক সম্পর্কের অতীত, বর্তমান ও ভবিষ্যত নিয়ে আলোচনা করেন সাবেক নির্বাচন কমিশনার ব্রিগেডিয়ার জেনারেল (অব:) শাখাওয়াত হোসেন।\nসামরিক-বেসামরিক সম্পর্ক নিয়ে নেপালের অভিজ্ঞতা তুলে ধরেন নেপাল রাজকীয় সেনাবাহিনীর সাবেব প্রধান লে: জেনারেল নেপাল চাদ।


সাধারণ জ্ঞান : জাতিপুঞ্জ / জাতিসংঘ | My All Garbage | Biggest Website for Educational Support in BD\nসাধারণ জ্ঞান : জাতিপুঞ্জ / জাতিসংঘ\nজাতিসংঘের পূর্বসুরি ‘লীগ অব নেশনস’ কবে প্রতিষ্ঠিত হয়েছিল? – ১০ জানুয়ারি ১৯২০।\nজাতিপুঞ্জ গঠনের প্রস্তাবক ছিলেন কে? – যুক্তরাষ্ট্রের ২৮তম প্রেসিডেন্ট উড্রো উইলসন।\nজাতিপুঞ্জের সদর দফতর কোথায় অবস্থিত ছিল? – জেনেভা, সুইজারল্যান্ড।\nজাতিপুঞ্জের চুক্তিপত্র কবে গৃহীত হয়? – ২৮ জুন, ১৯১৯ সালে ২য় ভার্সাই চুক্তিতে।\nকোন ঘটনা বা বিশ্ব পরিস্থিতির কারণে জাতিপুঞ্জ গঠনের পরিকল্পনা নেয়া হয়েছিল? – প্রথম বিশ্বযুদ্ধের পর বিশ্ব শান্তি প্রতিষ্ঠা।\nজাতিপুঞ্জের প্রথম মহাসচিব কে ছিলেন? – উচ্চপ্রদস্ত ব্রিটিশ রাজকর্মচারী স্যার এরিক ড্রামন্ড।\nজাতিপুঞ্জ চুক্তিতে মোট কত দফা অন্তর্ভুক্ত ছিল? – ১৪ দফা।\nজাতিপুঞ্জের মুখ্য সংস্থা ছিল কতটি ও কী কী? – ৩টি। যথা – ১. সভা, ২. পরিষদ, ৩. সচিবালয়। (পরে ILO ও সচিবালয় এতে অন্তর্ভুক্ত হয়)\nজাতিপুঞ্জ গঠনের সময় যুক্তরাজ্যের প্রধানমন্ত্রী কে ছিলেন? – ডেভিড লয়েড জর্জ।\n‘লীগ অব নেশনস’ কবে আনুষ্ঠানিকভাবে বিলুপ্ত হয়? – ১৯৪৬ সালে।\nজাতিপুঞ্জ গঠনের সাথে জড়িত থেকেও কোন দেশ জাতিপুঞ্জের সদস্য ছিল না? – মার্কিন যুক্তরাষ্ট্র।\nজাতিসংঘের সর্বশেষ সদস্যভুক্ত দেশ কোনটি? – দক্ষিণ সুদান (১৪ জুলাই ২০১১)।\nবর্ণবাদবিরোধী বিশ্বসম্মেলন দক্ষিণ আফ্রিকার কোন্ শহরে অনুষ্ঠিত হয়? – ডারবান।\nজাতিসংঘ শান্তিরক্ষীদের শিরস্ত্রাণের রঙ – নীল।\nজাতিসংঘের চতুর্থ নারী সম্মেলন কোথায় অনুষ্ঠিত হয়? – বেইজিং, ১৯৯৫।\nজাতিসংঘের নিরাপত্তা পরিষদের সদস্য সংখ্যা কত? – ১৫।\nজাতিসংঘের ভাষা কয়টি ও কী কী? – ৬টি। ইংরেজি, ফরাসী, চীনা, রুশ, আরবি, স্প্যানিশ।\nকোন সংস্থা সুন্দরবন বনাঞ্চলকে ‘ওয়ার্ল্ড হেরিটেজ’ এর অংশ হিসেবে ঘোষণা দিয়েছে? – ইউনেস্কো।\nজাতিসংঘ গঠনের প্রস্তাবক ছিলেন কে? – মার্কিন প্রেসিডেন্ট ফ্রাঙ্কলিন ডি রুজভেল্ট।\nজাতিসংঘের নামকরণ করেন কে? – মার্কিন প্রেসিডেন্ট (৩২তম) ফ্রাঙ্কলিন ডি রুজভেল্ট (১ জানুয়ারি, ১৯৪২)।\nজাতিসংঘ সনদ স্বাক্ষরিত হয় কবে? – ২৬ জুন, ১৯৪৫ (সানফ্রান্সিসকো সম্মেলনে)।\nজাতিসংঘ প্রতিষ্ঠার প্রস্তাব উত্থাপিত হয় কোথায়? – ওয়াশিংটন কনফারেন্সে।\nজাতিসংঘ প্রতিষ্ঠার প্রথম পদক্ষেপ কোনটি? – লন্ডন ঘোষণা।\nজাতিসংঘ গঠন সংক্রান্ত লন্ডন ঘোষণা কবে ক্ষাক্ষরিত হয়? – ১২ জুন, ১৯৪১।\nজাতিসংঘ প্রতিষ্ঠার লক্ষ্যে ‘আটলান্টিক সনদ’ ঘোষিত হয় কোথায়? – ব্রিটিশ নৌ-তরী ‘প্রিন্সেস অব ওয়েলস’-এ (আটলান্টিক মহাসাগরে)।\nজাতিসংঘ গঠনের প্রস্তাব কবে ও কোথায় গৃহীত হয়? – ১৯৪৪ সালে, যুক্তরাষ্ট্রের ওয়াশিংটনের ডাম্বারটন ওকস সম্মেলেনে।\nজাতিসংঘ গঠনের প্রস্তাবকারী দেশসমূহ কী কী? – চীন, সাবেক সোভিয়েত ইউনিয়ন, যুক্তরাষ্ট্র ও যুক্তরাজ্য।\nজাতিসংঘ গঠন সংক্রান্ত আটলান্টিক ঘোষণা কবে স্বাক্ষরিত হয়? – ১৪ আগস্ট, ১৯৪১।\nজাতিসংঘের খসড়া সনদ কবে প্রণয়ন করা হয়? – ১৯৪৪ সালে।\nজাতিসংঘ গঠনের উদ্দেশ্যে ১৯৪৩ সালে কোথায় সম্মেলন অনুষ্ঠিত হয়? – ইরানের রাজধানী তেহরানে।\nজাতিসংঘ প্রতিষ্ঠার লক্ষ্যে মিত্রবাহিনীর প্রথম সম্মেলন ছিল কোনটি? – তেহরান সম্মেলন।\n‘প্রিন্সেস অব ওয়েলস’ কী? – ব্রিটিশ রণতরী (এখানে আটলান্টিক সনদ স্বাক্ষরিত হয়)।\nজাতিসংঘ গঠনের লক্ষ্যে অনুষ্ঠিত সম্মেলনগুলোর একমাত্র এশিয়াতে অনুষ্ঠিত হয় কোনটি? – তেহরান সম্মেলন (এটিই মিত্রবাহিনীর প্রথম সম্মেলন)।\nজাতিসংঘ গঠনের লক্ষ্যে অনুষ্ঠিত সম্মেলনগুলোর একমাত্র আফ্রিকাতে অনুষ্ঠিত সম্মেলন কোনটি? – কাসাব্লাংকা সম্মেলন।\nজাতিসংঘ প্রতিষ্ঠার কোন সম্মেলনে প্রস্তাবিত ৭ দফা চুক্তিতে জাতিসংঘ নামটি ব্যবহৃত হয়? – মস্কো সম্মেলন (এই সম্মেলনে জাতিসংঘ নামকরণ হয়)।\nজাতিসংঘ প্রতিষ্ঠার কোন সম্মেলনে ৫টি স্থায়ী সদস্য রাষ্ট্রকে Veto (ভেটো) ক্ষমতা প্রদানের সিদ্ধান্ত গৃহীত হয়? – ইয়াল্টা সম্মেলন (ইয়াল্টা ইউক্রেণের রাজধানী শহর)।\nজাতিসংঘের মূলনীতি কয়টি? – ৭টি।\nজাতিসংঘ প্রতিষ্ঠার কোন সম্মেলনে FAO প্রতিষ্ঠিত হয়? – ব্রিটন উড্স সম্মেলন।\nজাতিসংঘ প্রতিষ্ঠার সর্বশেষ এবং গুরুত্বপূর্ণ সম্মেলন কোনটি? – সানফ্রান্সিসকো সম্মেলন।\nআন্তর্জাতিক রাজনীতিতে বহুল আলোচিত Veto কোন দেশীয় শব্দ? – ল্যাটিন (এর অর্থ – আমি ইহা মানিনা)।\nজাতিসংঘের নতুন প্রতিষ্ঠিত সংস্থাটি কী? – WFO (World Financil Organisation)\nWFO-এর কাজ কী? – বিশ্বের বিভিন্ন দেশের স্বল্পমেয়াদী বিদেশী বিনিয়োগ নিয়ন্ত্রণ করা।\nজাতিসংঘের দেয়া তথ্য মতে, পৃথিবীতে মোট LDC (স্বল্পোন্নত দেশ) কয়টি? – ৪৮টি (২০১৪)।\nজাতিসংঘ সনদ কবে, কোথায় এবং কতটি দেশের প্রতিনিধিদের সম্মতিতে গৃহীত হয়? – ২৫ এপ্রিল-২৬ জুন, ১৯৪৫, সানফ্রান্সিসকোতে, ৫০টি দেশের সম্মতিতে।\nকোন দেশ জাতিসংঘের সনদে স্বাক্ষর না করে ও প্রতিষ্ঠার সময় জাতিসংঘের সদস্যভুক্ত হয়? – পোল্যান্ড। (১৫ অক্টোবর, ১৯৪৫ – পোল্যান্ড স্বাক্ষর করে)\nজাতিসংঘের চার্টার (সনদ) করে গৃহীত হয়? – এপ্রিল ২৫, ১৯৪৫।\nজাতিসংঘ সনদ কার্যকরি হয় কবে থেকে? – অক্টোবর ২৪, ১৯৪৫।\nপ্রতি বছরের কোন তারিখকে ‘জাতিসংঘ দিবস’ বলা হয়? – ২৪ অক্টোবরকে।\nকতটি দেশের প্রতিনিধিদের সম্মতিতে জাতিসংঘ চার্টার গ্রহীত হয়? – ৫০টি।\nজাতিসংঘ সনদের রচয়িতা কে? – Archibald Macleish.\nজাতিসংঘের পতাকা কিরূপ? – হালকা নীল রঙের মাঝে একটি বৃত্তের মাঝখানে জাতিসংঘের প্রতীক।\nজাতিসংঘের বর্তমান সদস্য সংখ্যা কত? – ১৯৩ (সর্বশেষ দক্ষিণ সুদান)।\nজাতিসংঘের স্থায়ী পর্যবেক্ষকের সংখ্যা কত ও কোন কোন দেশ? – ২টি (ভ্যাটিকান ও ফিলিস্তিন)।\nজাতিসংঘ সনদ স্বাক্ষর বিষয়ক সম্মেলনটি কোথায় অনুষ্ঠিত হয়? – সানফ্রান্সিসকোতে।\nজাতিসংঘ সদর দফতর নির্মিত হয় কত সালে? – ১৯৫২ সালে (২৯ তলা বিশিষ্ট)।\nজাতিসংঘের সদর দফতর কোথায় অবস্থিত? – নিউইয়র্ক (যুক্তরাষ্ট্র)।\nজাতিসংঘের ৬টি ভাষার মধ্যে কার্যকরী ভাষা কয়টি ও কী কী? – ২টি; ইংরেজি ও ফরাসি।\nজাতিসংঘ সদর দফতরের জন্য জমি দান করেন কে? – জন ডি. রকফেলার (১৭ একর)।\nজাতিসংঘের বাজেট কত বছরে একবার ঘোষিত হয়? – ২ বছরে।\nজাতিসংঘ ২০০০ সালের রিপোর্ট জানুয়ারি কত সাল নাগাদ বিশ্বের সব শিশুকে বাধ্যতামূলক প্রাথমিক শিক্ষার আওতায় আনা হবে? – ২০১৫ সাল নাগাদ।\nজাতিসংঘে নিযুক্ত প্রথম ন্যায়পালের নাম কী? – প্যাট্রিসিয়া ডুরাই (জ্যামাইকার পররাষ্ট্রমন্ত্রী)।\nজাতিসংঘের মিলেনিয়াম শীর্ষ সম্মেলন অনুষ্ঠিত হয় কবে? – ৬ সেপ্টেম্বর, ২০০০ সালে।\nক্রোডেনসিয়াল কমিটি কী? – জাতিসংঘ কর্তৃক কোন সরকারকে স্বীকৃতি বা অনুমোদন করার ক্ষমতা প্রাপ্ত কমিটি। (চীন-রাশিয়া সদস্য)।\nজাতিসংঘের ইউরোপীয় কার্যালয় কোথায় অবস্থিত? – সুইজারল্যান্ডের জেনেভায়।\nজাতিসংঘের আয়ের মূল উৎস কী? – সদস্য দেশসমূহের চাঁদা।\nযে কোন দেশ সর্বোচ্চ কত পরিমাণ চাঁদা জাতিসংঘকে দিতে পারবে? – মোট বাজেটের ২৫%।\nকোন দেশ সর্বনিম্ন কী পরিমাণ চাঁদা দিতে পারবে? – মোট বাজেটের ০.০১%।\nNERICA কী? – জাতিসংঘ কর্তৃক নতুন উদ্ভাবিত আফ্রিকীয় ধান।\nMINUSMA কী? – মালিতে জাতিসংঘ শান্তি মিশন। ১ জুলাই ২০১৩।\nজাতিসংঘের কোন সংস্থা মানব ক্লোন নিষিদ্ধ করে? – UNESCO ।\nজাতিসংঘ কত সালের মধ্যে বিশ্বকে দারিদ্র্যমুক্ত করার ঘোষণা দিয়েছে? – ২০১৫।\nজনসংখ্যায় জাতিসংঘের ছোট দেশ কোনটি? – টুভ্যালু (১১,৬৪০ জন) [UNFPA-2014]।\nআয়তনে জাতিসংঘের ছোট দেশ কোনটি? – মোনাকো (১.৯৫ বর্গকিলোমিটার)।\nজাতিসংঘ হতে স্বেচ্ছায় পদত্যাগকারী একমাত্র দেশ কোনটি এবং কবে ফিরে আসে? – ইন্দোনেশিয়া পদত্যাগ করে ১৯৬৫ সালে। পুনরায় ফিরে আসে ১৯৬৫ সালে।\nপূর্বে কোন দেশ জাতিসংঘের সদস্য ছিল বর্তমানে নেই? – তাইওয়ান।\nতাইওয়ান কতসালে চীনের নিকট জাতিসংঘের সদস্য পদ হারায়? – ১৯৭১ সালে।\nবিশ্বের স্বাধীন দেশের মধ্যে কোনটি জাতিসংঘের সদস্য নয়? – ভ্যাটিকান ও কসোভো।\nজাতিসংঘের মূল সংস্থা কয়টি? – ৬টি। ১. সাধারণ পরিষদ; ২. নিরাপত্তা পরিষদ;৩. অর্থনৈতিক ও সামাজিক পরিষদ; ৪. সচিবালয়; ৫. আন্তর্জাতিক আদালত; ৬. অছি পরিষদ।


টাইমস অব ইন্ডিয়া | প্রকাশের সময় : ৬ জুন, ২০২০, ১২:০১ এএম\nকোভিড-১৯ নিয়ে সম্প্রতি এক সমীক্ষায় চাঞ্চল্যকর তথ্য উঠে এসেছে। জানা গেছে, কোভিড সংক্রমণে গুরুতর শ্বাসকষ্টের জন্যে দায়ী হতে পারে রক্তের গ্রুপ। ইতালি এবং স্পেনের হটস্পট শহরের মোট এক হাজার ৬০০ রোগীর উপর সমীক্ষা চালিয়ে এই তথ্য উঠে এসেছে।\nপ্রাথমিকভাবে দেখা গেছে যাদের ব্লাড গ্রুপ এ পজেটিভ, তাদের গুরুতর শ্বাসকষ্ট হওয়ার আশঙ্কা সবচেয়ে বেশি। সেখানে যাদের ব্লাড গ্রুপ ও, তারা সংক্রমণের থেকে অনেকটাই সুরক্ষিত। গবেষকরা জেনোম-ওয়াইড অ্যাসোসিয়েশন অ্যানালাইসিস করে বোঝার চেষ্টা করেছেন যাদের সার্স ভাইরাসের জন্যে গুরুতর শ্বাসকষ্ট দেখা দিচ্ছে তাদের মধ্যে কোনো জিন কমন ছিল।\nএই গবেষণা আগামীদিনে বিজ্ঞানীদের সাহায্য করবে বুঝতে কেন বিভিন্ন মানুষের মধ্যে এই রোগ ভিন্ন ভাবে আচরণ করছে। কারও কারও ক্ষেত্রে রোগের সামান্য অথবা কোনও লক্ষণই পাওয়া যাচ্ছে না। আবার কারও ক্ষেত্রে শারীরিক অবস্থার দ্রুত অবনতি হচ্ছে।\nএই গবেষণার সঙ্গে যুক্ত বিজ্ঞানীরা জানিয়েছেন, ‘গুরুতর কোভিড-১৯ এর আক্রান্ত রোগীদের মৃত্যুর অন্যতম কারণ সিংহভাগ ক্ষেত্রে রেসপিরেটরি ফেলিওর।’ বয়স এবং লিঙ্গ ভেদে আবার বদলে গেছে লক্ষণ। বিভিন্ন সমীক্ষায় একটাই ট্রেন্ড দেখা যাচ্ছে বয়স্ক পুরুষরা বেশি করে আক্রান্ত হচ্ছেন করোনা সংক্রমণে।\nগবেষকদের এই দলে রয়েছেন ইতালি, স্পেন, জার্মানি এবং নরওয়েজিয়ান বিজ্ঞানীরা। এই গবেষণার জন্যে রক্তের নমুনা দিয়েছিলেন প্রায় দুই হাজার ২০৫ জন দাতা। আর তাদের শরীরে করোনা সংক্রমণ ঘটেনি। জেনোমিক তুলনায় এই দুই ধরনের রক্তের নমুনা পরীক্ষা হবে।\nমলিকিউলার বায়োলজির বিশেষজ্ঞ ডা. আর এন মাকরু জানিয়েছেন, ‘রোগের সঙ্গে ব্লাড গ্রুপের গভীর যোগ থাকে। তবে বিস্তারিত গবেষণার আগে এখনই করোনার সঙ্গে ব্লাড গ্রুপের যোগ কতটা তা নিশ্চিত করে বলা সম্ভব হবে না।’\nAbdul Malek ৬ জুন, ২০২০, ১:০৯ এএম says :00\nসবতো আছে বাদ গেল কোনটা\nAman Morad ৬ জুন, ২০২০, ১:১০ এএম says :00\nতাহলে আর কোনো ব্লাডই বাকি থাকলো কোথায়!!\nYounus Khan ৬ জুন, ২০২০, ১:১০ এএম says :00\nপ্রায় সবগুলি তো।।।।আল্লাহ হেফাজত করবেন।\nAhmed Asad ৬ জুন, ২০২০, ১:১০ এএম says :00\nকোন ব্লাড এ সমস্যা নেই এইটা দিলেই তো হত।\nParthasarathi Lala ৬ জুন, ২০২০, ১:১০ এএম says :00\nবাকি থাকল কোনটা?\nSyed Enayet Hossain ৬ জুন, ২০২০, ১:১১ এএম says :00\nকরোনার তীব্রতার মাত্রা শুন্যের কোটায় আনতে আমাদের সুশৃঙ্খল ও সচেতন হতে হবে এবং সরকারের ঘোষিত নির্দেশনা মেনে চলতে হবে। করোনা বিস্তারের গতি ও তীব্রতা সম্পর্কে ভালো জ্ঞান গভীরে নীতিনির্ধারকদেরন চিন্তা করতে অনুরোধ জানাচ্ছি। আল্লাহ মালিক আমাদের সহায় হউন। আমিন।\nBabu Sheikh ৬ জুন, ২০২০, ১:১১ এএম says :00\nআলহামদুলিল্লাহ্ আমার O+ সতর্কতার সাথেই আছি, বাকিটা আল্লাহর ইচ্ছে


ভিক্ষাবৃত্তির জন্য শিশু চুরি করে চেহারা বিকৃতি করে দেয় তারা - Eye News BD\nপ্রকাশ ০২/০৫/২০২১ ১২:০৭পি এম\nরাজধানী ঢাকায় ভিক্ষাবৃত্তিতে ব্যবহারের জন্য শিশু চোর চক্রের ভয়ঙ্কর কাণ্ড! রাস্তায় থাকা শিশুকে চকলেটের প্রলোভন দেখিয়ে কোলে তুলে নিয়ে যতো দ্রুত সম্ভব উধাও হয়ে যান তারা। সম্প্রতি এমনই একটি ঘটনা ঘটে রাজধানী ঢাকার বংশাল এলাকায়। ওই ঘটনা তদন্তে নেমে চাঞ্চল্যকর তথ্য উদঘাটন করেছে পুলিশ।\nঘটনার বিস্তারিত জানতে গিয়ে জানা গেছে, মানুষের ফেলে দেয়া জিনিসপত্র আর কাগজ কুড়িয়ে জীবিকা নির্বাহ করেন সুমা। প্রতিদিনের মতো গত ২৫ এপ্রিলও দুই বছরের সন্তান রাশিদাকে সঙ্গে নিয়ে রাস্তায় নেমেছিলেন তিনি। কিন্তু সেদিন কাগজ কুড়ানোর ফাঁকেই সন্তানকে হারিয়ে ফেলেন এই মা। শিশু রাশিদা আসলে হারিয়ে যায়নি। চকলেটের প্রলোভন দেখিয়ে তাকে অপহরণ করে নিয়ে যান নীলা বেগম (৩০) নামের এক নারী। তিনি মূলত শিশু চোর চক্রের সক্রিয় সদস্য। তার সঙ্গে রয়েছেন আরও কয়েকজন। তারা পরিকল্পিতভাবে রাজধানীর বিভিন্ন এলাকা থেকে শিশু অপহরণ করে থাকেন।\nসম্প্রতি যে শিশুটিকে অপহরণ করে তারা পুলিশের হাতে ধরা পড়েছেন, সেই শিশুটিকে মারধর করে বিভিন্ন কৌশলে চেহারা বিকৃত করে দেন তারা। তাদের উদ্দেশ্যে হলো- শিশুটিকে ভিক্ষাবৃত্তিতে ব্যবহার করবেন। অপহরণ হওয়ার পর শিশুটির মায়ের করা সাধারন ডায়েরি তদন্ত করেত গিয়ে অবশেষে ৬ দিন পর শিশুটিকে উদ্ধার করে পুলিশ। একই সঙ্গে গ্রেপ্তার করা হয় অপহরণে জড়িত নীলা বেগমসহ ১০ বছরের একটি মেয়েকে।\nগতকাল শনিবার (১ মে) রাতে ঢাকার কেরানীগঞ্জ মডেল থানার কদমতলী এলাকা থেকে শিশুটিকে উদ্ধার এবং ওই ২ জনকে গ্রেপ্তার করে রাজধানীর বংশাল থানা পুলিশ। পরে তাৎক্ষণিকভাবে শিশুটিকে স্যার সলিমুল্লাহ মেডিকেল কলেজ হাসপাতালে চিকিৎসার ব্যবস্থা করা হয়। এ বিষয়ে বংশাল থানা পুলিশ জানায়, মোহাম্মদপুর এলাকার বাসিন্দা সুমা (২৫) রাস্তায় ভাঙারি জিনিস ও কাগজ কুড়িয়ে জীবিকা নির্বাহ করেন। গত ২৫ এপ্রিল বেলা সাড়ে ১১টার দিকে বাসা থেকে বেরিয়ে কাগজ ও ভাঙ্গারি কুড়ানোর জন্য বংশালে যান। বিকেল সাড়ে ৪টার দিকে পুরাতন বংশাল রোডের মাথায় মেয়েকে বসিয়ে রেখে কাগজ সংগ্রহ করছিলেন সুমা। কিছুক্ষণ পরে দেখতে পান তার মেয়ে আর সেখানে নেই, কোথায় যেনো উধাও হয়ে গেছে! আশে-পাশে অনেক খোঁজাখুজি করে না পেয়ে বংশাল থানায় একটি নিখোঁজ জিডি (নং-১১৬১) করেন তিনি। ওই জিডির পরিপ্রেক্ষিতে শিশু রাশিদাকে খুঁজে পেতে ৪ সদস্যের টিম গঠন করে পুলিশ।\nতদন্তে ঘটনাস্থলের সিসিটিভি ফুটেজ বিশ্লেষণ করে দুজনকে শনাক্ত করা হয়। এর ধারাবাহিকতায় বিভিন্ন তথ্য উপাত্ত বিশ্লেষণ করে শনিবার (০১ মে) রাত সাড়ে ৮টার দিকে কদমতলীর শহিদনগর এলাকা থেকে শিশু রাশিদাকে উদ্ধার এবং দুজনকে গ্রেপ্তার করা হয়। বংশাল থানার ভারপ্রাপ্ত কর্মকর্তা (ওসি) মো.শাহীন ফকির জানান, আসামি নীলা বেগম ও আরেকজন পরস্পরের যোগসাজশে শিশুটিকে চকলেট খাইয়ে কৌশলে অপহরণ করে নিয়ে যায়। তাদের উদ্দেশ্য ছিলো শিশুটিকে ভিক্ষাবৃত্তিতে ব্যবহার করা। আর সেজন্য মারধর করে শিশুটির চেহারা বিকৃত করে দেয়া হয়।\nওসি বলেন, উদ্ধার শিশুটির শারীরিক অবস্থা খারাপ হওয়ায় তাকে স্যার সলিমুল্লাহ মেডিকেল কলেজ হাসপাতালে চিকিৎসা দেয়া হয়। পুলিশের তৎপরতায় তাকে ফিরিয়ে দেয়া হয় মায়ের কোলে। এদিকে, এ ঘটনায় জড়িত দু’জনের বিরুদ্ধে নারী ও শিশু নির্যাতন দমন আইনে একটি মামলা দায়ের করা হয়েছে। এ চক্রের অন্য যারা রয়েছে তাদেরও খুঁজছে পুলিশ। আজ রোববার (০২ মে) গ্রেপ্তারকৃত দু’জনকে আদালতে হাজির করা হবে বলে জানা গেছে।


আমেরিকায় ফের বন্দুকবাজের হানা, মৃত কমপক্ষে ৪ শিখ-সহ ৮, শোকপ্রকাশ ভারতের -\nআমেরিকায় ফের বন্দুকবাজের হানা, মৃত কমপক্ষে ৪ শিখ-সহ ৮, শোকপ্রকাশ ভারতের\nইতিমধ্যে গুলি চালানোর ঘটনায় ব্র্যান্ডন স্কট হোল নামে ১৯ বছরের এক যুবককে আততায়ী হিসেবে চিহ্নিত করেছে।\nIndianapolis, Indianapolis shooting, Joe Biden, Sikh community\nআমেরিকার ইন্ডিয়ানাপোলিসে বন্দুকবাজের হামলায় নিহতদের মধ্যে রয়েছেন চারজন ভারতীয় বংশোদ্ভূত শিখ। এই ঘটনায় শোকপ্রকাশ করেছেন ভারতের বিদেশমন্ত্রী এস জয়শংকর। গোটা ঘটনার উপর নজর রাখছে ভারতীয় দূতাবাস। গুলি চালানোর ঘটনায় ইতিমধ্যে ক্ষোভ প্রকাশ করেছেন মার্কিন প্রেসিডেন্ট জো বাইডেন।\nস্থানীয় সংবাদমাধ্যমের খবর অনুযায়ী, বৃহস্পতিবার রাতে ফেডেক্সের কারখানায় হামলা চালায় এক বন্দুকবাজ। সেই সময় কারখানায় ১৬০ জনের বেশি কাজ করছিলেন। তাঁদের মধ্যে কতজন শিখ ছিলেন, তা এখনও স্পষ্ট নয়। তবে কর্মীদের একটা বড় অংশ শিখ ছিলেন বলে দাবি করা হচ্ছে। কমপক্ষে চারজন শিখের মৃত্যুও হয়েছে। মৃতেরা হলেন – অমরজিৎ কৌর জোহাল (৬৬), জসবিন্দর কৌর (৬৪), অমরজিৎ শেখঁ (৪৮) এবং জসবিন্দর সিং (৬৮)। কতজন শিখের মৃত্যু হয়েছে, তা অবশ্য মার্কিন প্রশাসনের তরফে নিশ্চিত করা হয়নি। তবে স্থানীয় শিখ সম্প্রদায় এবং শিকাগোয় ভারতের কনস্যুলেটের তরফে কমপক্ষে চারজন শিখের মৃত্যুর খবর নিশ্চিত করা হয়েছে।\nআরও পড়ুন: ঠিক যেন সিনেমা! হবু পুত্রবধু আসলে এক সময়ে নিখোঁজ হওয়া কন্যাসন্তান, জানা গেল বিয়ের মঞ্চে\nআরও পড়ুন: বাইডেনের বং কানেকশান! পয়লা বৈশাখের শুভেচ্ছা জানালেন মার্কিন প্রেসিডেন্ট


ইসরো দ্রুত উন্নয়নমূলক কর্মকাণ্ডে উল্লেখযোগ্য ভূমিকা পালন করে চলেছে আশাবাদী ডঃ জিতেন্দ্র সিং ! বিস্তারিত পড়ুন। | Puber Kalom\nইসরো দ্রুত উন্নয়নমূলক কর্মকাণ্ডে উল্লেখযোগ্য ভূমিকা পালন করে চলেছে আশাবাদী ডঃ জিতেন্দ্র সিং ! বিস্তারিত পড়ুন।\nপুবের কলম ওয়েব ডেস্ক: কেন্দ্রীয় উত্তর-পূর্বাঞ্চল উন্নয়ন দপ্তরের স্বাধীন দায়িত্বপ্রাপ্ত, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং আজ বলেছেন, গত ৬ বছরে মোদী সরকারের লক্ষ্যই হল ভারতীয় মহাকাশ গবেষণা সংস্থা ইসরোর কর্মকাণ্ড শুধুমাত্র উপগ্রহ উৎক্ষেপণের মধ্যেই সীমাবদ্ধ না রেখে , ক্রমাগত উন্নয়নমূলক কর্মকাণ্ডে তার ভূমিকা বাড়িয়ে চলা এবং এর মাধ্যমে ‘রূপান্তরকারী ভারত’ গঠনের লক্ষ্যে দেশকে এগিয়ে নিয়ে যাওয়া।\nরিমোর্ট সেনসিং উপগ্রহ থেকে পাওয়া তথ্যের ভিত্তিতে ২০১৯-এর জুলাইয়ের তুলনায় চলতি বছরের জুলাই মাসে ফসলের উৎপাদন তুলনামূলক বৃদ্ধি পেয়েছে। কৃষি ক্ষেত্রে এই উৎপাদনশীলতা বৃদ্ধি সম্পর্কে ব্যাখ্যা দিতে গিয়ে ডঃ জিতেন্দ্র সিং বলেন, গত বছরের তুলনায় এবছরে ফসলের উৎপাদনের পরিমান বৃদ্ধি পেয়েছে।\nশ্রী সিং বলেন, গত চার বছর আগে প্রধানমন্ত্রী শ্রী নরেন্দ্র মোদীর উদ্যোগে রাজধানীতে বিভিন্ন মন্ত্রক এবং বিভিন্ন বিভাগের প্রতিনিধিদের সঙ্গে ইসরোর বিজ্ঞানীদের বৈঠক হয়। এই আলোচনায় কৃষিক্ষেত্রে পরিকাঠামোগত উন্নয়নে কিভাবে ইসরো সাহায্য করতে পারে সে বিষয় নিয়েও আলোচনা চলে। তিনি বলেন, মহাকাশ প্রযুক্তিকে এখন কৃষি, রেলপথ, সড়ক পথ, সেতু নির্মাণ, চিকিৎসা পরিচালনা, টেলিমেডিসিন, দুর্যোগ পূর্বাভাস ও মোকাবিলা, আবহাওয়া, বৃষ্টি, বন্যার পূর্বাভাস ইত্যাদি ক্ষেত্রে কাজে লাগানো হচ্ছে।\nইসরোর প্রযুক্তি এখন দেশে গম, সরষে, পাঠ, তুলো, আখ সহ কমপক্ষে ৮টি প্রধান ফসলের উৎপাদনের পূর্বাভাসে সাহায্য করছে। শ্রী সিং জানান যে, সম্প্রতি সময়ে ট্রেন দুর্ঘটনা এবং এই ধরণের সমস্যা এড়াতে মহাকাশ প্রযুক্তির সাহায্য দেওয়া হচ্ছে। সীমান্তে অনুপ্রবেশ আটকাতে বিশেষ সাহায্য করছে ইসরোর প্রযুক্তি। ইসরো এবং মহাকাশ বিভাগ ইতিমধ্যে তাদের আগামীদিনের মহাকাশ অভিযান সম্পর্কে প্রস্তুতি নিয়েছে । ইতিমধ্যে এই মহাকাশ অভিযানে তারা বেশ কয়েকটি দেশকে পেছনে ফেলে দিয়েছে বলেও তিনি জানান। মঙ্গল অভিযান (মম)-এর সাফল্যের বিষয়েও বক্তব্যে তুলে ধরেন তিনি। মহাকাশ প্রযুক্তিকে কিভাবে জনসাধারণের কল্যাণে ব্যবহার করা যায় সেবিষয়েও ভাবনা-চিন্তা করা হচ্ছে বলেও তিনি জানান। প্রধানমন্ত্রী শ্রী নরেন্দ্র মোদীর নেতৃত্বে ভারত মহাকাশ গবেষণা ক্ষেত্রে বিশ্বের মধ্যে প্রথম সারির দেশ হিসেবে উঠে এসেছে বলেও উল্লেখ করেন শ্রী সিং। আগামী দিনের ভারত মহাকাশ প্রযুক্তি এবং বিজ্ঞান ক্ষেত্রের উন্নতিতে কাজ চালিয়ে যাবে বলেও জানান কেন্দ্রীয় মন্ত্রী।


আতঙ্কে আছেন কয়েক’শ পরিবার\nপ্রতিবেদকঃ DW তারিখঃ 2018-09-13 সময়ঃ 18:59:01 পাঠক সংখ্যাঃ 7\nশরিয়তপুর জেলার নড়িয়া উপজেলায় পদ্মার ভাঙনে এরই মধ্যে পাঁচ হাজার মানুষ গৃহহীন হয়েছে৷ নদী গর্ভে চলে গেছে ব্যবসা প্রতিষ্ঠান, ফসলি জমি৷বিশেষজ্ঞরা বলছেন, বর্ষার পানি না কমা পর্যন্ত ভাঙন থামবে না৷\nআলমগীর হোসেন৷ নড়িয়ার কেদারপুর ইউনিয়নের চর নড়িয়া গ্রামের একজন সম্পন্ন কৃষক৷ তিনি, তাঁর বাবা-মা, তাঁর তিন ভাই এবং তাঁদের স্ত্রী-সন্তানকে নিয়ে ভালোভাবেই জীবন কাটাচ্ছিলেন৷ কিন্তু পদ্মার ভাঙনে তাঁদের পুরো পরিবার নিঃস্ব হয়ে গেছে৷ একই বাড়িতে চারটি পাকা ঘরে তাঁরা বসবাস করতেন৷ কিন্তু এখন বিচ্ছিন্ন হয়ে গেছেন৷ দুই ভাই স্ত্রী-সন্তানদের নিয়ে ভাড়া বাসায় উঠেছেন৷ আর দুই ভাই স্ত্রী-সন্তানদের নিয়ে আশ্রয় পেয়েছেন দূর সম্পর্কের আত্মীয়ের বাড়িতে৷ বাবা-মা আশ্রয় নিয়েছেন আরেক বাড়িতে৷\nআলমগীর হোসেন ডয়চে ভেলেকে জানান, ‘‘আগস্টের মাঝামাঝি সময়ে দুপুরের দিকে আমাদের পুরো বাড়ি চোখের সামনে পদ্মার গর্ভে চলে যায়৷ আমাদের কোনো সম্পদই আমরা সরাতে পারিনি৷ আমার মনে হচ্ছিল বাড়িটি দেবে যাচ্ছে৷ আমরা সবাই বাড়ির বাইরে দৌড়ে বের হই৷ বড় সড়কে চলে যাই৷ আর ততক্ষণে নদীর ভাঙনে আমাদের বাড়ি হারিয়ে যায়৷’’\nতিনি বলেন,‘‘আমাদের বাড়িতে মোট চারটি টিনশেড পাকা ঘর ছিল, যা নদীতে চলে গেছে৷ ঘরে যা ছিল তা-ও গেছে৷ বাড়ির কাছে ১৫ বিঘা ফসলি জমি ছিল, পুকুর ছিল৷ কিছুই এখন নেই৷ আমরা চার ভাই, আমাদের স্ত্রী-সন্তান, বাবা-মা সবাই এখন নিঃস্ব্, পথের ফকির হয়ে গেলাম৷’’\nএই করুণ গল্প শুধু আলমগীর হোসেন ও তাঁর পরিবারের নয়৷ নড়িয়া পৌরসভা, বাঁশতলা , সাধুর বাজার, ওয়াপদা, মুলফতগঞ্জ, কেদারপুরসহ আরো অনেক এলাকার বহু মানুষের৷ পদ্মার ভাঙনে একের পর এক গ্রাম বিলীন হচ্ছে৷ বিলীন হচ্ছে বাজার, মন্দির, মসজিদ৷ আর বাড়ছে গৃহহীন, সব হারানো মানুষের সংখ্যা৷\nআলমগীর হোসেন জানান,‘‘শুধু আমাদের বাড়ি নয়, পুরো চড় নড়িয়া গ্রামটিই বিলীন হয়ে গেছে৷ এই গ্রামে তিনশ' পরিবার, এক হাজারের বেশি ঘর, তাঁদের ফসলি জমি, সব নদী কেড়ে নিয়েছে৷ সবাইকে নিঃস্ব করে দিয়েছে৷ কেউ অন্যের বাড়িতে আশ্রয় নিয়েছেন, কেউ ঢাকাসহ দেশের অন্য এলাকায় আত্মীয় স্বজনের কাছে চলে গেছেন৷’’\nস্থানীয় সাংবাদিক মনির হোসেন সাজিদ জানান,‘‘পদ্মা তীরের নড়িয়া এখন এক ভাঙন আতঙ্কের জনপদে পরিণত হয়েছে৷ অনেকেই তাঁদের বাড়িঘর, ব্যবসা প্রতিষ্ঠান সরিয়ে নিচ্ছেন৷ ভাঙন অব্যাহত থাকায় নতুন করে প্রতিদিনই লোকজন নিঃস্ব হচ্ছেন৷’’\nতিনি জানান, ‘‘নড়িয়া পৌর এলাকাসহ বাঁশতলা, সাধুর বাজার, ওয়াপদা, মুলফতগঞ্জ বাজার,কেদারপুর ও চর নড়িয়াসহ আরো অনেক এলাকার বাড়িঘর, দোকানপাট, ব্যবসা প্রতিষ্ঠান নদীগর্ভে চলে গেছে৷ মুলফতগঞ্জ একটি প্রাচীন বাজার৷ এই বাজারসহ তিনটি বাজার বিলীন হয়ে গেছে৷ তিনশ'রও বেশি দোকানপাট নিশ্চিহ্ন হয়ে গেছে৷ এছাড়া একটি কমিউনিটি ক্লিনিক, দু'টি সরকাররি বিদ্যালয় ভবন, উপজেলা স্বাস্থ্য কমপ্লেক্সের তিন তলা ভবন, গাড়ির গ্যারেজ, মসজিদ, মন্দির, ব্রিজ, কালভার্ট, রাস্তা ও ফসলি জমি নদী গর্ভে চলে গেছে৷ পাঁচ হাজারেরও বেশি মানুষ ভাঙনের শিকার হয়ে নিঃস্ব হয়ে গেছেন৷’’\nতিনি আরো জানান,‘‘নদী গর্ভে ১৬টি বহুতল ভবনসহ ৮০টি পাকা ভবন এবং আরো অনেক বাড়ি-ঘর বিলীন হয়ে গেছে৷ ফসলি জমি গেছে সাতশ' একর৷’’\nপানি উন্নয়ন বোর্ড জানিয়েছে, জুলাই থেকে যে তীব্র ভাঙন শুরু হয়েছে, তাতে প্রায় আড়াই বর্গ কিলোমিটার এলাকা নদী গর্ভে চলে গেছে৷ শরিয়তপুর পানি উন্নয়ন বোর্ডের নির্বাহী প্রকৌশলী শফিকুল ইসলাম ডয়চে ভেলেকে বলেন,‘‘আমরা বালুভর্তি আড়াইশ' কেজি ওজনের জিও ব্যাগ ফেলে ভাঙনের তীব্রতা কমানোর চেষ্টা করছি৷ এ পর্যন্ত আমরা এক লাখ ২৮ হাজার ব্যাগ ডাম্পিং করেছি৷’’\nআরেক প্রশ্নের জবাবে তিনি বলেন,‘‘বর্ষাকালে ভাঙন রোধে আর কোনো ব্যবস্থা আমাদের দেশে নেই৷ বিকল্প যে ব্যবস্থা আছে, তা শুষ্ক মৌসুমের জন্য৷ তখন হার্ড রক অথবা ব্লক ফেলে ভাঙন রোধ করতে হয়৷’’\nতিনি বলেন,‘‘নড়িয়ায় পদ্মার ভাঙনের নানা কারণ থাকতে পারে৷ কিন্তু আমাদের বিবেচনায় প্রধান কারণ হলো নদীর মাঝখানে একটি চর জেগেছে৷ ফলে নদীর মূল স্রোতে দক্ষিণ প্রান্ত থেকে উত্তর প্রান্তে, অর্থাৎ নড়িয়ার দিকে সরে এসেছে৷ ফলে নড়িয়া ভাঙছে তীব্রস্রোতে৷ এছাড়া আরো অনেক কারণ থাকতে পারে৷ নদী তার গতিপথ পরিবর্তন করতে পারে৷ এগুলো অ্যাসেস না করে বলা যায় না৷ এবার সর্বোচ্চ সাড়ে চারশ' মিটার থেকে সর্বনিম্ন ৭০ মিটার পর্যন্ত ভেঙেছে৷ এর ব্যাপ্তি আড়াই বর্গ কি. মি.৷’’\nপানি উন্নয়ন বোর্ডের হিসাব অনুযায়ী, নড়িয়ায় সাত বছরে ভেঙেছে ১৩ দশমিক ২৬ বর্গ কি.মি এলাকা৷ ২০১৭ সাল থেকে চলতি বছরের জুন পর্যন্ত ভেঙেছে ৪ বর্গ কি.মি. এলাকা৷ আর জুলাই থেকে যে তীব্র ভাঙন শুরু হয়েছে, তাতে নদীগর্ভে গেছে প্রায় ৩ বর্গ কি. মি. এলাকা৷ শফিকুল ইসলাম জানান,‘‘এই ভাঙন সেপ্টেম্বর মাস জুড়েই চলতে থাকবে৷ এরপর বর্ষার পানি যখন কমতে থাকবে, তখন ভাঙনের তীব্রতা কমবে বলে আশা করি৷’’\nপদ্মা তীরবর্তী নড়িয়ায় অতীতে নদী ভাঙন হয়েছে৷ তবে অন্য এলাকায়৷ নড়িয়ার সুরেশ্বর দরবার শরিফ রক্ষার জন্য ২০১০ সাল থেকে ২০১২ সাল পর্যন্ত ৩০ কোটি টাকা ব্যয়ে ৯০০ মিটার বাঁধ নির্মাণ করা হয় বলে জানায় পানি উন্নয়ন বোর্ড৷\nনদী ভাঙন রোধে ২০১২-১৩ অর্থবছরে জলবাযু ট্রাস্ট তহবিলের অর্থে নড়িয়ার চন্ডপুর, সাধুর বাজার ও পাঁচগাও এলকায় ১২ কোটি বালু ভর্তি জিও ব্যাগ ফেলা হয়৷\nনির্বাহী প্রকৌশলী জানান,‘‘পুরো নড়িয়া এলাকায় নদী ভাঙন রোধে এক হাজার ৯৭ কোটি টাকার একটি প্রকল্প পাস হয়েছে৷ শুষ্ক মৌসুমে এর কাজ শুরু হবে৷’’\nঢাকা জেলার দোহার উপজেলার পাশ দিয়ে বয়ে গেছে প্রমত্তা পদ্ম নদী৷ গত পনের দিনের ভাঙনে এ উপজেলার মেঘুলা, রানিপুর, নারিশা ও পশ্চিম চর গ্রামের কয়েকশ বাড়িঘর বিলীন হয়ে গেছে৷ ভিটেমাটি হারিয়ে এসব মানুষ এখন অনেকটাই নিঃস্ব৷ এখনো আতঙ্কে আছেন আরো কয়েক’শ পরিবার৷


Home / খবর / বাস মালিকদের চাপে জনস্বার্থকে উপেক্ষা করছে সরকার\nবাস মালিকরা কি সরকারের থেকেও শক্তিশালী? অন্তত পশ্চিমবঙ্গে বাস নিয়ে যে টালবাহানা চলছে তা দেখে এ কথাই মনে হয়৷ সরকার বেসরকারি বাস মালিকদের কাছে প্রায় কাকুতি মিনতি করছে অথচ আইনি ক্ষমতা প্রয়োগ করে বাস অধিগ্রহণ করে তা চালাতে বাধ্য করতে পারছে না৷ ১ জুন থেকে শুরু হয়েছে আনলক–ওয়ান পর্ব৷ ধাপে ধাপে অফিস, দোকান বাজার সমস্ত খুলে গেছে৷ কলকাতা সহ জেলায় জেলায় মানুষ করোনা মহামারির সমস্ত স্বাস্থ্যবিধি শিকেয় তুলে রেখে বাধ্য হচ্ছেন বাদুড়ঝোলা হয়ে বাসে যাতায়াত করতে৷ এর ফলে যে মারাত্মক হারে করোনা মহামারি বেড়ে যেতে পারে তা সকলেই বলছেন৷ সরকার ক’দিন আগেই রাস্তায় চকের গণ্ডি কেটে কেটে পরস্পরের মধ্যে শারীরিক দূরত্ব বজায় রাখার কথা প্রচার করছিল৷ এখন দমবন্ধ ভিড়ে কী করে দূরত্ব রক্ষা হবে সেই প্রেসক্রিপশনটা যদি তারা দিত তবে মানুষের বড় উপকার হত৷\nসরকার প্রথমে বলেছিল বাসে কুড়ি জন করে যাত্রী তোলা যাবে৷ ভাড়া ঠিক করতে বলেছিল বাস মালিকদেরই৷ এই রকম ব্ল্যাঙ্ক চেক হাতে পেয়ে মওকা বুঝে বিপুল লাভের রাস্তা খোলার জন্য বাস মালিকরা যে অঙ্কের ভাড়া নির্ধারণ করেছিল তাতে মানুষের চোখ কপালে ওঠার জোগাড়৷ এস ইউ সি আই (সি) তখনই এর তীব্র প্রতিবাদ জানিয়ে বলে, সরকার দরকার হলে ভরতুকি দিয়ে, না হলে বাস অধিগ্রহণ করে জনস্বার্থে বাস চালাক৷ এরপর গণবিক্ষোভের আশঙ্কায় ভাড়া বাড়াতে না পেরে বাস মালিকদের চাপে সরকার বলে দিল যত সিট তত যাত্রী৷ এতে কী করে শারীরিক দূরত্ব বজায় থাকবে, সরকার আর সে প্রসঙ্গ তোলেনি৷ মুখ্যমন্ত্রী বলে দিলেন, সিটে কাগজ পেতে বসুন৷ তাতেই নাকি দূরত্ব বিধি মানা হয়ে যাবে কিন্তু এত কিছু করেও মন পাওয়া যায়নি বাস মালিকদের৷ তাঁরা জেদ ধরে বসে আছেন ভাড়া বাড়াতেই হবে, না হলে নাকি তাঁদের ক্ষতি হবে৷ সরকার আবার তাদের কিছু না বলে কিছু এসি, নন–এসি লাক্সারি বাসকে বাড়তি ভাড়া নিয়ে সরকারি তত্ত্বাবধানেই চলার ব্যবস্থা করে দিয়েছে৷ কিন্তু বাস মালিকরা উদ্ধতভাবে বলেই চলেছেন ব্যাপক হারে ভাড়া না বাড়িয়ে তাঁরা বাস চালাবেন না৷ করোনা মহামারিতে দুর্দশাগ্রস্ত মানুষকে কার্যত ব্ল্যাকমেইল করছে বাস মালিকরা৷ জনগণের আন্দোলন দেখলে যে সরকার তা ভাঙতে ঝাঁপিয়ে পড়ে, তারাই মালিকদের এই ব্ল্যাকমেইলের বিরুদ্ধে যেন সব শক্তি হারিয়ে ফেলেছে৷\nকর্মক্ষেত্রে যেতে মানুষকে বেরোতেই হচ্ছে, তাদের দুর্ভোগের শেষ নেই৷ ঘন্টার পর ঘন্টা অপেক্ষা করে যদি বা একটা বাস পাওয়া যাচ্ছে তাতে বসার সিট দূরে থাক তিলধারণের স্থান নেই৷ কিন্তু সত্যিই কি ভাড়াতে পোষাতে না পেরেই মালিকরা বাস চালাতে পারছেন না? প্রথমত, আজকের এই মহামারির পরিস্থিতি সমাজের বড় অংশের মানুষের জীবনকে স্তব্ধ করে দিয়েছে৷ এরকম নয় যে একা বাসমালিকরাই এই তিনমাস কোনও রোজগার করতে পারেননি৷ ফুটপাথের হকার, গৃহপরিচারিকা, অসংগঠিত ক্ষেত্রের শ্রমিক, ছোট দোকানদার, বেসরকারি অফিসের নিম্নস্তরের কর্মচারী ইত্যাদি কারও পেটের ভাত জোগাড়ের সংস্থান নেই৷ তাই লকডাউন শিথিল হতেই তাঁরা কাজে ফিরতে মরিয়া৷ সেখানে সুযোগ পেয়েও বাস মালিকরা গাড়ি বসিয়ে রাখার বিলাসিতা দেখাচ্ছেন, অর্থাৎ এমন পেটের দায় তাঁদের যে নেই, তা পরিষ্কার৷ তার উপর বর্তমান বাস ভাড়ার হার সরকার নির্ধারণ করেছিল বাস পিছু সিট সংখ্যার ভিত্তিতেই৷ বাস মালিকদেরই দেওয়া হিসাব অনুসারে তাতেই তাদের লাভ থাকার কথা৷ কিন্তু লকডাউনের আগে পর্যন্ত বাস কি সারাদিন শুধু সিটে বসা যাত্রী নিয়ে চলেছে? দাঁড়ানো যাত্রীদের থেকে কি ভাড়া নেওয়া হয়নি? তেলের দাম তখন যা ছিল তারপর বেশ কয়েকবার তা কমেছে৷ এখনও সেই সময়ের থেকে তেলের দাম কমই আছে৷ এ কথা ঠিক বিশ্ববাজারে তেলের দাম একেবারে তলানিতে পৌঁছে গেলেও তেল কোম্পানির ধনকুবের মালিক ও সরকারের মন্ত্রী–আমলাদের আমিরির রসদ জোগাড়ের স্বার্থে কেন্দ্রের বিজেপি সরকার ভারতে তেলের দাম খুব বেশি কমতে দেয়নি৷ কিন্তু রাজ্য সরকারও এ নিয়ে খুব বেশি উচ্চবাচ্য করেনি৷ কারণ তারাও তেলের উপর থেকে বিপুল রাজস্ব তোলে৷ কিন্তু সেই ভার করোনা মহামারিতে বিপর্যস্ত জনগণের ঘাড়ে চাপানো হবে কেন? এখন মানুষের হাতে টাকা দেওয়ার বদলে সরকার নিজেই বাড়তি ভাড়ায় বাস চালিয়ে কর্মহীন, অন্নহীন মানুষেরই পকেট কাটার পথে হাঁটছে৷ আর যে বাস মালিকরা সিট অনুসারে যাত্রীর বদলে ঠাসা ভিড় নিয়েই বাস চালাচ্ছেন তারা রোগ ছড়াতে সাহায্য করে যে মারাত্মক অপরাধ করছেন, তার শাস্তি হবে না কেন?\nগণপরিবহণকে কোনও সভ্য দেশের সরকার মুনাফার দৃষ্টিতে দেখতে পারে না৷ দেখলে সে দেশকে আর যাই হোক না কেন, জনকল্যাণকামী এমনকি যথার্থ গণতান্ত্রিক রাষ্ট্রও বলা চলে না৷ জনজীবনের জন্য পরিবহণএকটি অত্যাবশ্যকীয় পরিষেবা৷ মানুষকে খেয়ে পরে বাঁচার ন্যূনতম সুযোগ করে দিতে হলেও বিনামূল্যে অথবা সস্তায় যথাসম্ভব আরামদায়ক পরিবহণ আজ আবশ্যিক শর্ত৷ দেখা দরকার কর্মক্ষেত্রে পৌঁছনোর আগেই শ্রমিকের প্রাণশক্তি ট্রেন–বাসের দমবন্ধ ভিড়ই যেন শুষে না নেয়৷ আজ করোনা মহামারির পরিস্থিতিতে তা আরও বেশি দরকার৷ কলকাতা এবং শহরতলির বাস পরিষেবা বিগত পনেরো দিনে যে ভয়াবহ রূপ নিয়েছে, তাতে অতি দ্রুত কলকাতার লক্ষ লক্ষ মানুষের করোনায় সংক্রমিত হওয়ার আশঙ্কা আছে৷ সরকার বাস মালিকদের কাছে নতি স্বীকার করে গোটা রাজ্যের মানুষকে বিপদে ঠেলে দিচ্ছে৷ এখন ২০ জনের বেশি বাসে তোলা এমনিতেই জনস্বাস্থ্যের পক্ষে মারাত্মক৷ কিন্তু তাই বলে মালিকদের মুনাফা পুষিয়ে দেওয়ার দায় তো রোজগার হারানো আধপেটা খেয়ে দিন চালানো মানুষের ঘাড়ে চাপানো চলে না প্রয়োজনে সরকার তেলের রাজস্ব, রোড ট্যাক্স ইত্যাদি থেকে বাসের খরচে ভর্তুকি দিক৷ কেন্দ্রীয় সরকারেরও এ বিষয়ে দায় আছে৷ তারা লক্ষ লক্ষ কোটি টাকা তেলের রাজস্ব থেকে তোলে, ফলে তারাও গণপরিবহণে পুরো ভরতুকির ব্যবস্থা করুক৷ জনসাধারণের থেকেই এই দাবি আজ উঠছে৷\nপ্রয়োজনে আন্দোলন করেই এই দাবি আদায় করতে হবে\nPrevious দেশ পোড়ানোর কারিগর বিজেপি গড়বে ‘সোনার বাংলা’?\nNext করোনা প্রতিরোধ নয়, ভোটই লক্ষ্য বিজেপির


করোনায় বৈশ্বিক পরিস্থিতি ও আয়বৈষম্য - Coxsbazar Voice\nশুক্রবার, ২২ জানুয়ারী ২০২১, ০৯:২২ অপরাহ্ন\nপ্রকাশিত : বৃহস্পতিবার, ৩ ডিসেম্বর, ২০২০, ১০.২৯ এএম\nকরোনার বৈশ্বিক পরিস্থিতির আরও অবনতি ঘটেছে। ইউরোপে কোথাও কোথাও ‘দ্বিতীয় ঢেউ’, আবার কোথাও ‘তৃতীয় ঢেউ’ হচ্ছে। এর প্রতিবাদে লন্ডনে বড় বিক্ষোভ পর্যন্ত হয়েছে। খোদ যুক্তরাষ্ট্রের পরিস্থিতিরও অবনতি ঘটেছে।\nমৃত্যুর মিছিলে সংখ্যা বাড়ছে। বাংলাদেশে ‘দ্বিতীয় ঢেউ’ নিয়ে বিশেষজ্ঞদের মধ্যে দ্বিমত থাকলেও সরকারিভাবে যে পরিসংখ্যান দেওয়া হচ্ছে, তাতে করোনায় মৃত্যুর সংখ্যা বাড়ছেই। আমরা এটাকে ‘দ্বিতীয় ঢেউ’ বলি আর না বলি, বাস্তবতা হচ্ছে করোনায় মৃত্যুর সংখ্যা কমিয়ে আনা যায়নি। এখন একমাত্র ভরসা হচ্ছে করোনা ভ্যাকসিন। অর্থাৎ করোনা টিকাই হচ্ছে একমাত্র প্রতিষেধক। টিকা ছাড়া কোনো মুক্তি নেই। এই টিকা নিয়েও বিশ্বব্যাপী চলছে এক ধরনের ‘ব্যবসা’ ও ‘বৈষম্য’। অর্থাৎ টিকাপ্রাপ্তি ও টিকাপ্রাপ্তির অগ্রাধিকারের ক্ষেত্রে ধনী ও গরিব দেশগুলোর মধ্যে এক ধরনের বৈষম্যের সৃষ্টি হয়েছে।\nআরও কথা আছে।\nযেখানে বিশ্বের প্রতিটি দেশে করোনা আঘাত করেছে, সেখানে সব দেশ, বিশেষ করে আফ্রিকার গরিব দেশগুলো এই টিকা সবাই পাবে কি না, এটা একটা বড় প্রশ্ন হয়ে দেখা দিয়েছে। কেননা এই টিকা প্রাথমিক পর্যায়ে বিনামূল্যে পাওয়ার সম্ভাবনা কম। অর্থাৎ নগদ অর্থ দিয়ে কিনতে হবে। সেই অর্থ গরিব দেশগুলো কোত্থেকে সংগ্রহ করবে, সেটা একটা বড় প্রশ্ন। ঞৎঁঃযড়ঁঃ নামে একটি নিউজ পোর্টাল আমাদের জানাচ্ছে, যে পাঁচটি টিকা অনুমোদন পেতে যাচ্ছে, তাদের উৎপাদিত টিকা বিশ্বের তিন ভাগ জনগোষ্ঠীর মধ্যে দুই ভাগ জনগোষ্ঠীর কাছে ২০২২ সালের আগে পৌঁছানো সম্ভব হবে না (১৭ নভেম্বর)। এর অর্থ হচ্ছে টিকা নিয়ে যে বৈষম্য তা আগামী দিনের বিশ্ব রাজনীতিকে আরও উত্তপ্ত করবে। একদিকে টিকা নিয়ে বৈষম্য যখন তৈরি হয়েছে, তখন বৈশ্বিক অর্থনীতির জন্যও কোনো সুখবর নেই। মৃত্যুর মিছিল যখন বাড়ছে, তখন বিশ্বব্যাপী ব্যবসায়ীরা তাদের সম্পদ বৃদ্ধি করে চলেছেন। ধনীরা আরও ধনী হচ্ছেন। এটি যুক্তরাষ্ট্রের ক্ষেত্রে যেমনি প্রযোজ্য, ঠিক তেমনি প্রযোজ্য ভারত ও বাংলাদেশের ক্ষেত্রেও। তাদের সম্পদ বৃদ্ধি হচ্ছে। অথচ গরিব মানুষ দিনে দিনে আরও গরিব হয়েছে। ধনী ও গরিব মানুষের মধ্যে বৈষম্য বেড়েছে আয়ের ক্ষেত্রে। অর্থাৎ কভিড-১৯-এর কারণে ব্যবসার প্রসারও বেড়েছে, যাতে ধনীরা আরও ধনী হয়েছে।\nকভিড-১৯ মহামারীতে সারা বিশ্বে মৃত্যুর সংখ্যা এখন ১৪ লাখ অতিক্রম করেছে (১৪,৬০,৭৯২, ২৯ নভেম্বর)। এখন আশ্চর্যজনকভাবে বিলিয়নিয়ারদের সম্পদ আরও বেড়েছে। ভারতের মতো দেশে শত কোটিপতির সংখ্যা শুধু বাড়েইনি, তাদের সম্পদও বেড়েছে। কতগুলো পরিসংখ্যান দিলে আমাদের বিষয়টি বুঝতে সহজ হবে। যুক্তরাষ্ট্রে বিলিয়নিয়ারদের শীর্ষে রয়েছেন জেফ বেজোস, যিনি ‘আমাজন’-এর প্রতিষ্ঠাতা ও প্রধান নির্বাহী। ৫৬ বছর বয়সী জেফ বেজোসের সম্পদের পরিমাণ এখন ১৭৫.৩ বিলিয়ন ডলার, যা অনেক দেশের জাতীয় বাজেটের চেয়ে বেশি। আমাজন এই প্যানডেমিকের সময় সম্পদ বৃদ্ধি করেছে দ্বিগুণ। ২০১৯ সালে এই সময় তাদের আয় ছিল ২.৬ বিলিয়ন ডলার। ২০২০ সালে তাদের আয় বেড়েছে দ্বিগুণ, ৫.২ বিলিয়ন ডলার (ঞযব ঠবৎমব, ঔঁষু ৩০, ২০২০)। শুধু আমাজনের কথা কেন বলি? বিল গেটস (মাইক্রোসফট) তার সম্পদের পরিমাণ বৃদ্ধি করেছে ৯৮ বিলিয়ন ডলারে। ধনীদের তালিকায় তার অবস্থান দ্বিতীয়। তৃতীয় অবস্থানে আছেন ওয়ারেন বাফেট (বার্কশায়ার হাথাওয়ে), তার সম্পদের পরিমাণ ৬৭.৫ বিলিয়ন ডলার। এভাবে ওরাকলের লেরি এলিসন, ফেইসবুকের মার্ক জাকারবার্গ, সবার সম্পদ বেড়েছে। আরেকটি পরিসংখ্যানে আমরা দেখতে পাই, করোনাভাইরাসের কারণে যুক্তরাষ্ট্রে বেশি মানুষ মারা গেলেও, সেখানে বিলিয়নিয়ারের সংখ্যা চীনের পরে (চীনে ৭৯৯ জন, যুক্তরাষ্ট্রে ৬২৬ জন। ভারতে ১৩৭ জন। সূত্র : ঝঃধঃরংঃধ)। শুধু যুক্তরাষ্ট্রেই ধনীরা আরও ধনী হয়েছেন, তেমনটি নয়। ফোর্বস যে তালিকা প্রকাশ করেছে, তাতে প্রথম ১৫ জন বিলিয়নিয়ারের মধ্যে ফ্রান্সের আছে দুজন, স্পেনের একজন, মেক্সিকোর একজন। করোনাকালে ভারতেও ধনী মানুষের সংখ্যা বেড়েছে। সেখানেও ধনীরা আরও ধনী হয়েছেন। ভারতে গত ছয় মাসে নতুন ১৫ জন বিলিয়নিয়ারের জন্ম হয়েছে। ভারতে মোট বিলিয়নিয়ারের সংখ্যা এখন ১৩৭। এই ১৩৭ জনের মোট সম্পত্তির পরিমাণ ৩০ হাজার কোটি ডলার। তালিকার শীর্ষে রয়েছেন মুকেশ আম্বানি (৮৮২০ কোটি ডলার)। পরের অবস্থানগুলো যথাক্রমে শিব বাদার (৮৮২০ কোটি ডলার), গৌতম আদানি (১৮৬০ কোটি ডলার), রাধাকৃষ্ণ দামানি (১৫২০ কোটি ডলার)। নতুন শত কোটিপতির তালিকায় যাদের নাম রয়েছে, তারা হচ্ছেন বিমল কুমার জ্ঞানচন্দানি, বিনি বনসল, রাধোশ্যাম গোয়েনকা প্রমুখ (আনন্দবাজার, ১৮ সেপ্টেম্বর ২০২০)।\nকরোনাকালে ভারতে শত কোটিপতির সংখ্যা বেড়ে যাওয়াকে অর্থনীতিবিদরা সেখানে ধনী ও গরিবদের মধ্যে পার্থক্য আরও বেড়ে যাওয়ার লক্ষণ হিসেবেই দেখছেন। এর ব্যাখ্যা আমরা কীভাবে দেব? একদিকে করোনাকে নিয়ন্ত্রণের মধ্যে আনা যাচ্ছে না, মৃত্যুর সংখ্যা এখনো বাড়ছে। অন্যদিকে ধনীদের সংখ্যাও বাড়ছে, ধনীরা আরও ধনী হচ্ছেন। অথচ ভারতের অর্থনীতি ভালো নয়। ভারতে জিডিপি গত ৪০ বছরের ইতিহাসে সর্বনিম্ন। কাজ হারিয়েছে ৪১ লাখ মানুষ (আইএলও তথ্য মতে)। ২০২০-২১ অর্থবছরের প্রথম ত্রৈমাসিকের জিডিপি সংকুচিত হয়েছে ২৩.৯ শতাংশ। আর্থিক সংকটের এই ভয়াবহ পরিস্থিতিতে মুকেশ আম্বানির ‘রিলায়েন্স’ গ্রুপ গুগল, ফেইসবুকের মতো অনলাইন সংস্থায় বিনিয়োগ করেছে ও তার মূলধন বেড়েছে। করোনাভাইরাস ভারতে ধনীদের আরও ধনী করেছে। এই ক্ষেত্রে বাংলাদেশের অবস্থা কী? বাংলাদেশেও করোনাকালে কোটিপতিদের সংখ্যা বেড়েছে। গত মার্চ থেকে জুন (২০২০) এই চার মাসে ব্যাংকে কোটিপতি আমানতকারীর সংখ্যা ৮৬ হাজার ৩৭ জন। মার্চে এ সংখ্যা ছিল ৮২ হাজার ৬২৫ জন। করোনার সময় ৭২ দশমিক ৬ শতাংশ পরিবারের আয় কমেছে বলে প্রাপ্ত তথ্যে জানা গেছে (বিডিটুডে, ১৬ সেপ্টেম্বর)।\nআবার যুুক্তরাষ্ট্রের পরিস্থিতির দিকে ফিরে যাই। যুক্তরাষ্ট্রে করোনাভাইরাস নিয়ন্ত্রণে আসছে না। এই নভেম্বরেই দ্বিতীয় আরেকটি ‘ওয়েভ’ বা ঢেউ যুক্তরাষ্ট্রে আঘাত হেনেছে। স্বাস্থ্যসেবায় অব্যবস্থাপনা সেখানে চরমে। মৃত্যুহার বেড়ে যাওয়ার জন্য নোয়াম চমস্কি প্রেসিডেন্ট ট্রাম্পকে দায়ী করছেন। যুক্তরাষ্ট্রের ওয়ার কলেজের প্রফেসর থমাস মাগাস্টাড্ট ২৮ সেপ্টেম্বর নিউজ পোর্টাল ঘধঃরড়হ ড়ভ ঈযধহমব-এ যুক্তরাষ্ট্রকে একটি ‘ঋধরষবফ ঝঃধঃব’ বা ব্যর্থ রাষ্ট্র হিসেবে উল্লেখ করেছেন। এর কারণ হিসেবে তিনি দেখিয়েছেন করোনাকালেও যুক্তরাষ্ট্রে ধনীরা আরও ধনী হয়েছে, গরিব আরও গরিব হয়েছে। ঋধসরষরবং ড়ভ টঝঅ-এর তথ্য মতে মহামারীর সময় ৫৪ লাখ মানুষ তাদের যে স্বাস্থ্যসেবার সুযোগ ছিল, তা হারিয়েছে। চাকরি না থাকায় অনেকেই এখন আর ইন্স্যুরেন্সের প্রিমিয়াম দিতে পারছেন না। কভিড-১৯-এর কারণে যুক্তরাষ্ট্রে নিম্ন আয়ের মানুষই বেশি ক্ষতিগ্রস্ত হয়েছে। হার্ভার্ডের অর্থনীতির অধ্যাপক রাজ চেট্টি কভিড-১৯ পূর্ববর্তী ও পরবর্তী যুক্তরাষ্ট্রের অর্থনীতি নিয়ে গবেষণা করেছেন। তাতে তিনি দেখিয়েছেন, নিম্ন আয়ের মানুষ, যাদের বছরে আয় ২৭ হাজার ডলারের নিচে, তাদের মধ্যে ১১ মিলিয়ন অর্থাৎ ১ কোটি ১০ লাখ মানুষ চাকরি হারিয়েছে। কিন্তু যাদের আয় বছরে ৬০ হাজার ডলারের ওপরে, তাদের মধ্যে চাকরি হারানোর সংখ্যা ৩ ভাগের ১ ভাগ। অধ্যাপক থমাস মাগাস্টাড্ট তার প্রবন্ধে দেখিয়েছেন, যেখানে নিম্ন আয়ের মানুষের চাকরি চলে গেছে, অথবা বেতন কমেছে, সেখানে প্রধান নির্বাহীদের বেতন বেড়েছে ৯৪০ ভাগ। চিন্তা করা যায়?\nএই করোনাভাইরাসকেও ব্যবসায়ীরা পুঁজি করছেন। তাদের ব্যবসা সম্প্রসারিত করছেন। তারা আরও ধনী হয়েছেন। যেখানে বিশ্ব অর্থনীতিতে ক্ষতির পরিমাণ ২৮ ট্রিলিয়ন ডলার, সেখানে বিশ্বে বিলিয়নিয়ারের সংখ্যা বেড়েছে। তাদের সম্পদও বেড়েছে। আইএমএফের আশঙ্কা বিশ্ব অর্থনীতি এবার সংকুচিত হবে ৫.২ শতাংশ। কিন্তু করোনার ‘দ্বিতীয় ঢেউ’ ইতিমধ্যে ইউরোপে আঘাত হেনেছে। স্পেন, যুক্তরাজ্য, পোল্যান্ড কিংবা জার্মানিতে আবার সীমিত ‘লকডাউন’ চালু হয়েছে। বার, রেস্টুরেন্ট খোলার ব্যাপারে বিধিনিষেধ আরোপ করা হয়েছে। ফলে বিশ্ব অর্থনীতির সংকোচনের হার ৫.২ শতাংশকেও ছাড়িয়ে যাবে। বাংলাদেশও এতে করে আক্রান্ত হবে। করোনায় বাংলাদেশের জিডিপি কমবে ০.০১ শতাংশ। এডিপির প্রতিবেদনে বলা হয়েছে, বাংলাদেশে যে ক্ষতি হবে, তার পরিমাণ ৮৩ লাখ ৭০ হাজার ডলার। কিন্তু প্লাস পয়েন্ট হচ্ছে, বাংলাদেশের অর্থনীতি ঘুরে দাঁড়ানোর চেষ্টা করছে। তৈরি পোশাক খাত ঘুরে দাঁড়িয়েছে ইতিমধ্যে। তবে বাস্তবতা হচ্ছে বাংলাদেশের প্রেক্ষাপটে করোনায় মানুষের মাসিক আয় কমেছে ২০.২৪ শতাংশ। করোনার সময় প্রায় ৫২ দশমিক ৫৮ শতাংশ পরিবার বা খানা কোনো না কোনোভাবে খাদ্যদ্রব্য ভোগের পরিমাণ ২০২০ সালের মার্চের তুলনায় কমিয়েছে। বিবিএসের জরিপে এসব তথ্য পাওয়া গেছে।\nএই যে পরিসংখ্যান, এই পরিসংখ্যানই আমাদের বলে দেয় বিশ্ব এখনো করোনামুক্ত হয়নি এবং করোনাভাইরাসের উপস্থিতি দীর্ঘায়িত হওয়ায় বিশ্ব অর্থনীতি ঝুঁকির মুখে থাকলই। একটা সম্ভাবনা তৈরি হয়েছিল নভেম্বরেই করোনা টিকা পাওয়া যাবে। কিন্তু টিকা নিয়ে একটা মিশ্র প্রতিক্রিয়া সৃষ্টি হয়েছে। কেননা যাদের ওপর টিকা প্রয়োগ করা হয়েছিল, তারা অসুস্থ হয়ে পড়ায়, টিকার ভবিষ্যৎ এখন প্রশ্নের মুখে। উপরন্তু বিশ্বের ২১৩টি দেশ ও অঞ্চলে এই টিকা কত দিনে পৌঁছানো সম্ভব হবে সেটাও একটা বড় প্রশ্ন এখন।\nলেখক প্রফেসর ও রাজনৈতিক বিশ্লেষক


মাথা ছাড়া দেড় বছর বেঁচেছিল যে মুরগি! | নিরাপদ নিউজ\nএক্সক্লুসিভ মাথা ছাড়া দেড় বছর বেঁচেছিল যে মুরগি!\nধামরাইয়ে পথচারীদের ফুটওভার ব্রীজ ব্যবহারে কার্যক্রম অনুষ্ঠিত\nমাথা ছাড়া দেড় বছর বেঁচেছিল যে মুরগি!\nপ্রকাশিত হয়েছে: নভেম্বর ৬, ২০১৮ , ৮:০৭ অপরাহ্ণ\nনিরাপদনিউজ: মাথা ছাড়া কেউ কোনও দিন বাঁচতে পারে? কল্পবিজ্ঞানে তো এসব স্বাভাবিক ঘটনা, কিন্তু বাস্তবে? অবিশ্বাস্য মনে হলেও এমনটা দেখা গেছিল একটা মুরগির ক্ষেত্রে। একদিন, দু’দিন নয়, টানা আঠারো মাস বেঁচেছিল ছোট্ট প্রাণীটা, তা-ও আবার মাথা ছাড়া!


রাসুল (সা.) কি রসিকতা করা পছন্দ করতেন – Bangali Kantha\nরাসুল (সা.) কি রসিকতা করা পছন্দ করতেন\nআপডেট টাইম : April, 26, 2016, 3:24 pm\nমানবজীবনে আনন্দের অংশ হিসেবে বিনোদন, গল্প, চুটকি, কৌতুক, রসিকতা অনস্বীকার্য। কমবেশি প্রত্যেকেই রসগল্প করে থাকেন। তাই রসগল্পে শুধুমাত্র আত্মীয়-স্বজনের জন্য নয়, তা হতে পারে সবার সঙ্গে। ইসলামেও রসগল্প, কথ্যবিনোদনের ব্যবস্থা রয়েছে, তবে তা হতে হবে অবশ্যই সীমার মধ্যে। খেয়াল রাখতে হবে যেন পাপ বা বিশৃঙ্খলার কোনো সম্ভাবনা না থাকে।\nছোট-বড় সবার মধ্যেই রসিকতা হতে পারে। সেক্ষেত্রে, ছোটদের রসিকতা যেন বড়দের সঙ্গে আদবের গণ্ডি অতিক্রম না করে। আর বড়দের রসিকতায় যেন ছোটদের প্রতি আদর-স্নেহের আবহ থাকে। উদাহরণ স্বরূপ জনৈক সাহাবির ঘটনা উল্লেখ করা যায়। একদিন রাসুল\n(সা.) তাঁবুর ভেতর অবস্থানকালে জনৈক সাহাবি এসে তাঁর সঙ্গে দেখা করতে চাইলেন। রাসুল (সা.) তাকে ভেতরে প্রবেশ করতে বললেন, কিন্তু তাঁবুটি ছিল বেশ ছোট। যে কারণে সাহাবি রসিকতা করে বললেন, ‘ইয়া রাসুলাল্লাহ! আমার পুরো শরীরটাই প্রবেশ করাব, না আংশিক?’ রাসুল (সা.) বললেন, ‘পুরোটাই।’ (আবু দাউদ)\nহজরত আনাস (রা.) হতে বর্ণিত, একবার এক ব্যক্তি এসে রাসুল (সা.) এর কাছে একটা বাহনজন্তু চাইলেন। রাসুল (সা.) বললেন, ‘হ্যাঁ, আমরা তোমাকে একটা উটনীর বাচ্চা দেব।’ লোকটি বলল,‘ইয়া রাসুলাল্লাহ! আমি উটনীর বাচ্চা দিয়ে কী করব?’ রাসুলুল্লাহ (সা.) বললেন, ‘আরে উটেরা সব উটনীদেরই বাচ্চা নয় কি?’ (আবু দাউদ, তিরমিজি)\nআমাদের রসিকতা অনেক সময় এতোটা লাগামহীন হয় যে হাসতে হাসতে কখনো মিথ্যা কথা বলি, কিংবা কাউকে আহত করি। এসবই কবিরা গুনাহ বা মহাপাপ। এ প্রসঙ্গে রাসুল (সা.) বলেন, ‘তোমার ভাইয়ের সঙ্গে বাক-বিতণ্ডা করো না এবং তার সঙ্গে পরিহাস করো না।’ অনেকে আবার শরীরে আঘাত করেও রসিকতা করেন। এমনটি রসিকতার নামে জুলুম। অহেতুক অন্যকে বিরক্ত করাও রসিকতা হতে পারে না। এমনটি করা কোনো সুস্থ মানসিকতার লক্ষণ নয়। আল্লাহ তাআলা আমাদেরকে খোসগল্প, রসিকতায় মিথ্যা ও অনৈসলামিক বিষয়াদি পরিহার করার তাওফিক দান করুন। আমিন।-প্রিয়.কম


সৌম্য ও ইমরুলের বিষয়ে জানেন না মাশরাফি! সৌম্য ও ইমরুলের বিষয়ে জানেন না মাশরাফি! – Mridubhashan\nমৃদুভাষণ ডেস্ক:: সৌম্য ও ইমরুলকে এশিয়া কাপের দলে সুযোগ দেয়ার বিষয়ে জানেন না দলের অধিনায়ক মাশরাফি। ভারতের সঙ্গে হারের পর সংবাদ সম্মেলনে এ বিষয়ে জানতে চাইলে মাশরাফি বলেন, ‘আমি মাঠে ছিলাম। এটা জানি না এখনও। এখনও পরিষ্কার নয় আমার কাছে। শুনছিলাম এ রকম কথা, তবে জানতাম না যে হয়েছে।’


সাম্রাজ্যবাদ, সাম্প্রদায়িকতা বনাম নজরুল -Deshebideshe\nগড় রেটিং: 2.9/5 (83 টি ভোট গৃহিত হয়েছে)\nসাম্রাজ্যবাদ, সাম্প্রদায়িকতা বনাম নজরুল\nসাম্রাজ্যবাদবিরোধী সংগ্রামের প্রধান দুর্বলতার আকর ছিল হিন্দু-মুসলিম বিরোধ। নজরুলের মতো পরিস্কারভাবে সেটা কম লোকেই বুঝেছেন এবং বলেছেন। বিশেষভাবে তিনি বলেছেন ব্রাহ্মণ্যবাদী ছুৎমার্গের বিষয়। নবযুগে প্রকাশিত একটি প্রবন্ধে তিনি একটি কাল্পনিক নয়, সত্য ঘটনার উল্লেখ করেছেন। রেলগাড়ির কামরায় কয়েকজন ব্রাহ্মণ ধর্মগ্রন্থ নিয়ে আলোচনা করছেন, এমন সময়ে সেখানে কয়েকজন মুসলমানের প্রবেশ; সঙ্গে সঙ্গে সন্ত্রস্ত হয়ে ধর্মপ্রাণ ভদ্রলোকেরা উঠে এক কোণে গিয়ে দাঁড়ালেন, পাছে স্পর্শ দোষ ঘটে যায়। নজরুলের বক্তব্য, হিন্দু হিন্দু থাকুক, মুসলমান মুসলমান থাকুক, কিন্তু তারা পরস্পরের অস্পৃশ্য হয়ে থাকলে তো সুবিধা হবে শাসক ব্রিটিশের। নবযুগের ওই প্রবন্ধটিতে নজরুল লিখছেন, 'যে স্থানে মুসলমান গিয়া পা দিবে সে স্থান গোবর দিয়া (!) পবিত্র করিতে হইবে।' লিখে, গোবর দেওয়ার পরে এতটি বিস্ময়বোধক চিহ্ন এমনভাবে বসিয়ে দিয়েছেন যার অপ্রত্যাশিত ঘটনাকে অত্যন্ত হাস্যকর বিষয়ে পরিণত করার জন্য যথেষ্ট। কিন্তু নজরুল যে তার বন্ধু আবুল মনসুর আহমদের 'আয়না'র ভূমিকাতে লিখেছেন যে এই বইয়ের হাসির পেছনে বেদনার অশ্রু আছে সেটা নজরুলের নিজের সকল ব্যঙ্গ রচনার সম্বন্ধেই সত্য।\nসাম্প্রদায়িক ব্যবধান যে প্যাক্টে দূর হওয়ার নয়, সেটা অন্যরা বোঝার আগেই নজরুলের বোঝা হয়ে গিয়েছিল। চিত্তরঞ্জনের প্রতি তার অগাধ শ্রদ্ধা, কিন্তু তার প্যাক্টের ওপরে নজরুল ভরসা করেননি। 'চন্দ্রবিন্দু' (১৯৩১) বইতে আছে :\nহ'ল টিকি আর দাড়িতে,\n'বজ্র আঁটুনি ফসকা গেরো?' তা\nসেই ভীষণ টানা টানিতে\nবদনা গাড়ূতে পুন ঠোকাঠুকি\nঊর্ধ্বে থাকিয়া সিঙ্গী-মাতুল\nএই ঠোকাঠুকি রক্তারক্তিতে যত সুবিধা সিঙ্গী মাতুলের, অর্থাৎ ব্রিটিশের। এমন কথা অন্য কারো পক্ষেই লেখা সম্ভব ছিল না, ঈশ্বর গুপ্ত বা শনিবারের চিঠিওয়ালাদের পক্ষে তো নয়ই।\nঐক্যটা ওপর কাঠামোতে রাজনৈতিকভাবে হতে পারে, কিন্তু ভেতরে যদি সামাজিক ও সাংস্কৃতিক মিলন না হয় তবে তা টিকবে তো না-ই, বরঞ্চ বিপত্তির কারণ হবে, যেমনটা ঘটেছে। সে বিপদ নজরুল দেখেছেন, অন্যরা দেখেননি।\nওই ঐক্য ঘটবার পথে অন্তরায় হচ্ছে উচ্চশিক্ষিত মধ্যবিত্ত, যাদের ভেতর আছে সংস্কার এবং তার চেয়ে বেশি করে আছে স্বার্থবুদ্ধি, তারা জানে জনগণের ঐক্য ঘটলে তাদের মহাবিপদ ঘটবে, যে বিপদের কথা বঙ্কিমচন্দ্র চট্টোপাধ্যায় অকপটে স্বীকার করেছেন, যে জন্য চিরস্থায়ী বন্দোবস্তে কৃষকের চরম দুর্দশা ঘটছে জেনেও তিনি বলেছেন ব্যবস্থাটাকে ভাঙা চলবে না, কারণ তাতে 'আধুনিক' অর্থাৎ বৈষয়িক সুযোগপ্রাপ্ত শ্রেণির বিপদ ঘটবে।\n১৯২৬-এর দাঙ্গার সময়ে লেখা 'হিন্দু মুসলমান' প্রবন্ধে নজরুল বলেছেন যে, হিন্দু-মুসলমানের বিরোধের ব্যাপার নিয়ে আলোচনার সময় রবীন্দ্রনাথ তাকে একদা বলেছিলেন, 'দেখ, যে ল্যাজ বাইরের তাকে কাটা যায়, ভেতরের ল্যাজকে কাটবে কে?' ওই ল্যাজ নিয়ে দুশ্চিন্তা নজরুলেরও। তিনি বলছেন, মারামারিটা হিন্দু-মুসলমানের নয়, এটি হচ্ছে পণ্ডিত ও মোল্লার, অর্থাৎ ধর্মব্যবসায়ীদের। আরও লিখেছেন যে, এই ব্যবসার প্রকোপে ভ্রষ্ট হয়েছে উচ্চশিক্ষিতরা। রাস্তায় যেতে যেতে তিনি দেখেন একটা বলদ যাচ্ছে, তার ল্যাজটা গেছে খসে। কিন্তু পাশেই দেখেন 'আমার অতি বড় উদার বিলেতফেরত বন্ধুর মাথায় য্যাবড় ল্যাজ গজিয়েছে।' নজরুল জানেন, এবং আমাদেরকে জানাচ্ছেন যে, 'অন্তরালে যে কাজ করছে সেটি ভিন্ন এক শক্তি, যাদের নেতার নাম শয়তান।'\nসে নাম ভাঙিয়ে হিন্দু, মুসলমানকে খেপায়, সে-ই আবার গুর্খা সিপাই হইয়া হিন্দু-মুসলমানকে গুলি করিতেছে। উহার ল্যাজ সমুদ্র পারে গিয়ে ঠেকিয়াছে, উহার মুখ সমুদ্রপারের বাঁদরের মতো লাল।\nসমুদ্রপারের লালমুখো বাঁদরটা, যার অপর নাম সাম্রাজ্যবাদী ব্রিটিশ, সে আবার সিংহ সেজে বসে আছে; আসল কারসাজিটা তারই। এ সত্য বুদ্ধিজীবী ও রাজনীতিকেরা দেখেও দেখতে চায় না, কারণ জনগণের ঐক্যে তাদের সমূহ বিপদ। সিংহ মামার সঙ্গে তাদের যতটা খাতির দেশের সাধারণ মানুষের সঙ্গে প্রায় ততটাই দূরত্ব।\nব্রিটিশ, কংগ্রেস ও লীগের সম্মিলিত প্ররোচনায় হিন্দু-মুসলমান যখন নিজ নিজ কায়দায় 'মারো শালা যবনদের', 'মারো শালা কাফেরদের' বলে আল্লাহর এবং মা কালীর প্রেস্টিজ রক্ষার জন্য চিৎকার করতে থাকে তখন তার ফলটি দাঁড়ায় কী? তারা মাটিতে পড়তে শুরু করে এবং দেখা যায় যে, তখন তারা-\nআল্লা মিয়া বা মা কালী ঠাকুরানীর নাম লইতেছে না। হিন্দু-মুসলমান পাশাপাশি পড়িয়া থাকিয়া এক ভাষায় আর্তনাদ করিতেছে- 'বাবা গো, মা গো'। মাতৃপরিত্যক্ত দুটি বিভিন্ন ধর্মের শিশু যেমন করিয়া এক স্বরে কাঁদিয়া তাহাদের মা'কে ডাকে।\nকবি দেখেছেন এবং শুনেছেন। তার দেখবার চোখ ছিল, শুনবার কান ছিল, অন্যরা দেখেও দেখেনি, শুনেও শোনেনি, কেননা তারা ছিল অন্ধ ও বধির। স্বার্থের কারণে।\nনিজের ধর্মনিরপেক্ষ এবং বিদ্রোহাতিরিক্ত সমাজ বিপ্লবী অবস্থান থেকে যখন নজরুল দেখেন, দুর্দশায় প্রতি বছর বাংলায় দশ লাখ মানুষ মারা যায়। দেখে তার মনে প্রশ্ন জাগে, 'রোগ-শীর্ণ অনাহারক্লিষ্ট বিবস্ত্র বুভুক্ষু সর্বহারা ভিখারিদের লাশ' 'দিনের পর দিন ধরিয়া মন্দির-মসজিদের পাশ দিয়ে চলিয়া যায়' তবুও 'ঐ নিরর্থক' ভজনালয়গুলো কেন 'ধসিয়া পড়ে না'?\nতার প্রবন্ধের বইগুলো ছোট ছোট, চটি আকারের। দুর্দিনের যাত্রী মাত্র ৫৪ পৃষ্ঠার, ঝুঁকি নিতে প্রস্তুত প্রকাশক না পেয়ে যেটি তিনি নিজেই প্রকাশ করেছেন; রুদ্রমঙ্গল ৭৮ পৃষ্ঠার, যুগবাণী ৯২ পৃষ্ঠার। কিন্তু এদের প্রত্যেকটিই প্রকাশের সঙ্গে সঙ্গেই নিষিদ্ধ হয়ে গেছে। চন্দ্রবিন্দু মূলত কমিক গানের বই, নিষেধাজ্ঞার প্রকোপ থেকে সেটিও বাদ পড়েনি, কারণ ওই বইতে হিন্দু-মুসলমানের যে ঐক্যের পক্ষে তিনি লিখছিলেন তাতে বিপদ ছিল সাম্রাজ্যবাদী রাষ্ট্রের। রাষ্ট্র তার কবিতার বই বিষের বাঁশী, ভাঙার গান, প্রলয় শিখার ওপর যেমন প্রবন্ধের বইগুলোর ওপরও তেমনি সবেগে ঝাঁপিয়ে পড়েছে। সমাজের সঙ্গে নজরুলের দ্বন্দ্ব ছিল, সেটি অবৈরী দ্বন্দ্ব, তার পেছনে আছে ভালোবাসা, সাম্রাজ্যবাদের সঙ্গে তার দ্বন্দ্ব পরিপূর্ণ বৈরিতার, সে জন্য সমাজের বড় অংশ তাকে অত্যন্ত সম্মান করেছে, কিন্তু রাষ্ট্র তাকে কখনোই ক্ষমা করেনি।\nকথাটা এইখানে বলে নেওয়া যায়, নজরুল পরিপূর্ণরূপ বাঙালি জাতীয়তাবাদে বিশ্বাসী ছিলেন, যে জাতীয়তাবাদ ধর্মনিরপেক্ষ ও ভাষাভিত্তিক। কিন্তু ওই সীমায় তিনি আবদ্ধ না থেকে এগিয়ে গেছেন; এটা বুঝতে তার কোনো বিলম্ব ঘটেনি যে সামাজিক বিপ্লব ছাড়া শ্রেণিবিভক্ত বাংলায় মানুষের মুক্তি নেই।\nসাহিত্যজীবনের শুরু থকেই তিনি হিন্দু-মুসলমানের ঐক্যের কথা ভেবেছেন। ১৯২০ সালে লিখিত 'বাঁধনহারা' উপন্যাসে একটি প্রাণবন্ত চরিত্রের নাম সাহসিকা বোস, যিনি মেয়েদের স্কুলের প্রধান শিক্ষিকা। এই মহিলা অনায়াসে মুসলমানদের সঙ্গে মেলামেশা করেন এবং সেই সামাজিক ঐক্যের পূর্বাভাস দেন, যার ওপর নজরুল জোর দিয়েছেন। উপন্যাসে রাবেয়া তার ননদকে বলছে, হিন্দু-মুসলমানের ঐক্যের জন্যে প্রয়োজন মানসিকতার পরিবর্তন। 'ভিতরে এত অসামঞ্জস্য ঘৃণা-বিরক্তি চেপে রেখে বাইরের মুখের মিলন কি কখনো স্থায়ী হয়?'\nস্থায়ী হয় না। প্যাক্ট হতে পারে, ঐক্য হয় না। ঐক্যের প্রশস্ত পথ ব্রিটিশবিরোধী আন্দোলন। দাঙ্গার সময়ে লেখা 'হিন্দু মুসলিম যুদ্ধ' কবিতায় নজরুল আশা রাখছেন-\nএই সময়েই অন্য একটি কবিতায় তিনি জানাচ্ছেন সাম্রাজ্যবাদের বিপদ দেখা দিয়েছে, 'সিংহ' শঙ্কায় লীন হয়েছে এবং 'ঘরে ঘরে তার লেগেছে কাজিয়া'। এই পরিস্থিতিতে 'বদনা-গাড়ূতে কেন ঠোকাঠুকি, কাঁচা-কোঁচা টেনে শক্তিহীন?' এ টানছে ওর কাছা, ও টান দিচ্ছে এর কোঁচায়, এমনটাই ঘটছিল। অথচ যা করা দরকার ছিল তা হলো-\nরথ টেনে আন্ আন্‌রে তাজিয়া\nরথ ও তাজিয়া, পূজা ও কোরবানের এই সাম্রাজ্যবাদবিরোধী ঐক্যবদ্ধ সংগ্রামের একটি ছবি আছে 'কুহেলিকা' উপন্যাসে। ১৯৩১ সালে লিখিত এই রচনাটিতে নজরুল পেছনের দিকে তাকাচ্ছেন না, তার দৃষ্টি সম্মুখবর্তী। নজরুল তার প্রথম কবিতার বই 'অগ্নিবীণা' উৎসর্গ করেছেন বারীন্দ্রকুমার ঘোষকে, যাকে তিনি অভিহিত করেছেন 'বাঙা-বাংলার রাঙা-যুগের আদি পুরোহিত' বলে। কিন্তু ওই যুদ্ধের সেনাধ্যক্ষরা তাদের প্রতিশ্রুতি রক্ষা করতে পারেননি। বিপ্লব তো ভুলেছেনই, বিদ্রোহও ভুলে তারা চলে গেছেন পণ্ডিচেরীর আশ্রমে। স্মরণীয় যে, স্বাধীনতা আন্দোলনের এই সংগ্রামীরা, সরকার যাদের বলত টেররিস্ট, তারা সাম্প্রদায়িক বলয়ের বাইরে যেতে পারেননি। মওলানা আবুল কালাম আজাদ তার আত্মজীবনীতে জানাচ্ছেন যে, কৈশোরে তিনি এদের দলে যোগ দিতে চেয়েছিলেন, কিন্তু দেখেছেন যে, সবগুলো দলই মুসলিমবিদ্বেষী। নজরুল কিন্তু হতাশ হননি। 'কুহেলিকা' উপন্যাসের জন্য তিনি নতুন নায়ক খুঁজে পেয়েছেন প্রমত্তের মধ্যে। প্রমত্ত সল্ফ্ভ্রান্তবংশীয় এবং উচ্চশিক্ষিত, হিন্দু-মুসলিম বিভাজনে সে মোটেই বিশ্বাস করে না। বন্ধনীয় ভেতর উল্লেখ করা যায় যে, প্রমত্তের নামটি লক্ষ্য করার মতো, নেপালের গোপন কমিউনিস্ট পার্টির নেতার ছদ্মনাম ছিল প্রচণ্ড; সাদৃশ্যটা কাকতালীয়ই, তবে একেবারে যে তাৎপর্যহীন তা বোধ হয় নয়। নজরুল প্রমত্তদেরকে সন্ত্রাসবাদী বলে মনে করেন না, তার কাছে এরা হচ্ছেন বিপ্লববাদী। প্রমত্ত তার বিপ্লবী দলে অনায়াসে টেনে নিয়েছে মুসলমান জমিদার বংশের সন্তান জাহাঙ্গীরকে, যে কোনো ধর্মমন্ত্রে নয়, দীক্ষিত হয়েছে 'মাতৃমন্ত্রে'। প্রমত্ত মানুষের মুক্তির জন্য লড়ছে। ধর্মকে সে গুরুত্ব দেয় না। সে জানে ফরাসি বিপ্লব সম্ভব হয়েছিল অন্ধবিশ্বাসের পরিসমাপ্তিতেই। সহযোদ্ধাদেরকে সে বলে, ইংরেজের ভারতশাসনের বড় যন্ত্র কি জানিস? ধর্মের ভিত্তিতে ভেক দাঁড় করানো। ১৯৩৭-এ আন্দামানের নির্বাসন থেকে মুক্তিপ্রাপ্ত বিপ্লবীদের অনেকেই কমিউনিস্ট পার্টিতে যোগ দিয়েছেন; ওই ঘটনার ছয় বছর আগেই নজরুল যেন সেই সম্ভাবনাটাই দেখতে পেয়েছেন তার উপন্যাসে।\nপ্রমত্ত সাম্যবাদী বিপ্লবী হবে, এটি ছিল সম্ভাবনা। কিন্তু 'মৃত্যুক্ষুধা'র আনসার যে ইতিমধ্যেই ওই পথের পথিক হয়ে গেছে সে বিষয়ে কোনো সন্দেহ রাখার অবকাশ সে দেয়নি, দেয়নি রাষ্ট্রপক্ষও। শুরুতে সে ছিল ঘোরতর গান্ধীবাদী, চরকার বিরুদ্ধে বললে ক্ষেপে যেত। কিন্তু অভিজ্ঞতা থেকে জেনেছে যে, সুতোয় কাপড় হয়, দেশ স্বাধীন হয় না; এবং অন্যসব দেশ যেখানে মাথা কেটে স্বাধীন হতে পারছে না সেখানে তার দেশ সুতো কেটে স্বাধীন হবে এটা আকাশকুসুম কল্পনা। সে বুঝেছে যে দেশের মুক্তি কংগ্রেস বা লীগ আনবে না, আনবে জনগণ, তাই কৃষ্ণনগরে এসে আনসার কাজে নেমে গেছে শ্রমিক সংঘ গড়ে তুলতে। মফস্বল শহরে কারখানার শ্রমিক আর পাবে কোথায়, গাড়োয়ান, কোচোয়ান, রাজমিস্ত্রি, কুলি, মজুর, মেথর, এদেরকে অধিকার সচেতন করছে। অনতিবিলম্বে খবর রটে গেছে শহরে এক বলশেভিকের বিপ্লবী নেতা এসেছে যে ছেলেদের মধ্যে কমিউনিস্ট মতবাদ প্রচার করছে ও বিপ্লবী তৎপরতা চালাচ্ছে। ম্যাজিস্ট্রেট, পুলিশ, এমনকি কংগ্রেসওয়ালারা পর্যন্ত তার দিকে বাঁকা চোখে তাকানো শুরু করেছে। ফলে যা হবার তাই হলো, আনসার গ্রেফতার হয়ে গেল। বিভিন্ন বাড়িতে খানাতল্লাশি চলল, বহু ছাত্র ও তরুণকে হাজতে পোরা হলো।\nপুলিশ কিন্তু গ্রেফতার করতে পারেনি মেহনতি মানুষদেরকে। আনসারকে পুলিশ আটক করেছে শুনে দলে দলে তারা ছুটে এসেছে তাকে মুক্ত করার জন্য।\nপুলিশের মার-গুঁতো-চাবুক-লাথিতে তাদের ভ্রূক্ষেপ নেই। জনতাকে ছত্রভঙ্গ করার জন্য ফাঁকা গুলি পর্যন্ত করা হয়েছে। কিন্তু জনতা পিছু হটতে নারাজ। ঔপন্যাসিক লিখছেন-\nএরি মধ্যে এক বৃদ্ধ মেথর চিৎকার করে বলে উঠল, 'বাবাকে ধরে নিয়ে যাচ্ছে, ওর চেয়ে মার আর কি আছে? আমার বুকে বরং গুলি মার, আমাদের বাবাকে ছেড়ে দাও।'\nমুচি মেথরকে ভাই বলে ডাকার রাজনীতি বিষয়ের আমরা অবহিত, মহাত্মা গান্ধী তাদেরকে হরিজন বলেছেন, কিন্তু ওই মানুষদেরই একজন এক মুসলমান যুবককে বাবা বলছে এবং তার মুক্তির জন্য পুলিশের বন্দুকের মুখে নিজের বুক পেতে দিচ্ছে, এ ঘটনা নতুন রাজনীতির সূচক বটে।\nশুধু ওই বৃদ্ধ নয়, সবাই বিক্ষুব্ধ। তারা কাঁদছে। কাতর কণ্ঠে আকাশ-ফাটা জয়ধ্বনি দিচ্ছে। সেই ধ্বনি যেন 'বিক্ষুব্ধ গণদেবতার মানবাত্মার হুঙ্কার'। আনসারের চোখ ভিজে ওঠে জলে। সে তার শৃঙ্খলবদ্ধ হাত 'ললাটে ঠেকিয়ে জনসঙ্ঘের উদ্দেশ্যে নমস্কার' করে বলে, 'তোমরা তোমাদের অধিকার আদায় কর... সেই হবে আমারও উদ্ধার। তোমাদের মুক্তির সঙ্গে আমিও মুক্ত হবো।'\nনেতার নয়, মুক্তি আসবে জনতার। আনসার যাচ্ছে জেলে-দলের বা তার নিজের জন্য নয়, মেহনতি মানুষের জন্য। যাবার সময় সে বলে যায়, 'তোমরা তোমাদের অধিকারের দাবি কিছুতেই ছেড়ো না।' জনতা মুহুর্মুহু জয়ধ্বনি দেয়। যে বছর মৃত্যুক্ষুধা পত্রিকায় প্রকাশ শুরু হয় সে বছরই, ১৯২৬ সালের শরৎচন্দ্রের পথের দাবী প্রকাশিত হয়েছে। সব্যসাচীও বিপ্লবী, বন্দি অবস্থায় বিপ্লবী আনসারকে পাঠানো হয় বার্মাতে, সব্যসাচীর বিপ্লবী কর্মক্ষেত্রও বার্মা পর্যন্ত বিস্তৃত। কিন্তু আনসারের সঙ্গে সব্যসাচীর সমুদ্রসম ব্যবধান। সব্যসাচী কবি শশীকে বলেছে যে তার বিপ্লব ভদ্রলোকের, কৃষকের নয়। শশীর সঙ্গে নজরুলের মিল আছে, অনেকে সেটা লক্ষ্য করেছেন। কিন্তু সব্যসাচীর জগতে তো নজরুলের ঠাঁই নেই। একে সে বলশেভিকপন্থি, তার ওপর মুসলমান। সব্যসাচী ব্রিটিশকে তাড়াবে, কিন্তু সমাজে কোনো বিপ্লব ঘটাবে না; তার লক্ষ্য স্বাধীনতা, আপত্তি সাম্যে; আনসার স্বাধীনতা ও সাম্য দুটোই চায়, সে জানে যে সাম্য না এলে স্বাধীনতার অর্থ দাঁড়াবে শুধু ক্ষমতার হস্তান্তর মাত্র।\nমনে হতে পারে যে, আনসারের আবির্ভাব এক ধরনের অকালবোধন। কারণ বাঙালি মুসলমানদের মধ্যে ওই রকমের চরিত্রের সন্ধান পাওয়া সে সময়ে সম্ভব ছিল না। কিন্তু তা-ই বলি কী করে, যখন নজরুল নিজে ছিলেন, ছিলেন কমরেড মুজফ্‌ফর আহমদ। এই দু'জনের সমন্বয়েই যেন আনসার তৈরি। নজরুলের ছিল অসাধারণ আকর্ষণ ক্ষমতা ও প্রাণচাঞ্চল্য, মুজফ্‌ফরের ছিল স্বচ্ছ দৃষ্টি ও অঙ্গীকার, তারা দু'জন একত্র হয়েছিলেন, যেমন কর্মক্ষেত্রে তেমনি আনসারের সৃষ্টিতে। কারাবন্দি অবস্থায় আনসারের যক্ষ্ণা হয়েছে, একই অবস্থায় একই রোগে মুজফ্‌ফরও আক্রান্ত হয়েছিলেন। মুজফ্‌ফর সম্বন্ধে একটি চিঠিতে নজরুল লিখেছেন, 'ও যেন পোকায় কাটা ফুল, পোকায় কাটছে তবু সুগন্ধ দিচ্ছে। আজ তাকে যক্ষ্ণা খেয়ে ফেলছে, আর ক'টা দিন বাঁচবে জানি না।' তার দৃষ্টিতে এই বন্ধুটি ছিলেন সর্বত্যাগী, আত্মভোলা ও মৌন কর্মী, ওঁর ছিল ধ্যানীর দূরদৃষ্টি, উজ্জ্বল প্রতিভা।\nনজরুল ওই চিঠিটি লিখেছিলেন ১৯২৬-এ, আত্মশক্তি পত্রিকার সম্পাদককে। আত্মশক্তি চিত্তরঞ্জন দাশ প্রতিষ্ঠিত স্বরাজ দলের মুখপত্র। তাৎপর্যপূর্ণ ঘটনা এটি যে, নজরুল ছিলেন চিত্তরঞ্জনের অত্যন্ত গভীর অনুরাগী, কিন্তু সেই পত্রিকায় গণবাণীর সমালোচনা করা হয়েছিল, এই মর্মে যে, গণবাণীর বক্তব্য সাধারণ মানুষ বুঝবে না। নজরুল বলেছেন কার্ল মার্কসের মতবাদও সাধারণ শ্রমিক বুঝতে পারবে না, কিন্তু সে বাণী তারা বুঝবে যারা 'জগৎটাকে উল্টে দিয়ে নতুন করে গড়তে চাচ্ছেন না গড়ছেন'। 'ইঞ্জিন চালাবে ড্রাইভার কিন্তু গাড়িতে চড়বে সর্বসাধারণ, নজরুলের চিন্তাটা ছিল এ রকমের। সন্দেহ নেই, নজরুল চিত্তরঞ্জনের জাতীয়তাবাদী রাজনীতিকেও অতিক্রম করে এগিয়ে গিয়েছিলেন।\nনজরুল ভাষাভিত্তিক বাঙালি জাতীয়তাবাদে বিশ্বাসী। ১৯৪২-এ, কর্মজীবনের একেবারে শেষ প্রান্তে পৌঁছে, নবযুগে তিনি লিখেছিলেন, 'বাংলা বাঙালীর হোক। বাঙালীর জয় হোক। বাঙালীর জয় হোক।' কিন্তু তার সেই বাংলা এক থাকেনি, পাঁচ বছর যেতে না যেতেই দু'টুকরো হয়ে গেছে। দেশভাগের ঠিক পরে অন্নদাশঙ্কর রায় লিখেছিলেন, 'ভুল হয়ে গেছে ভুল/সবকিছুই ভাগ হয়ে গেছে/ভাগ হয় নিকো নজরুল/ওই ভুলটুকু বেঁচে থাক/বাঙালী বলতে একজনই আছে/দুর্গতি তার ঘুচে যাক।' এই উপলব্ধি আমাদের সকলেরই।\nবাঙালি বলতে নজরুল সম্প্রদায় ও শ্রেণির বাইরে সকল বাঙালিকে বুঝেছেন, যেটা তার আগের কালে তো বটেই, তাঁর নিজের কালেও সকল বাঙালি বোঝেননি।\n'অগ্নিগিরি' নামে নজরুলের একটি ছোটগল্প আছে। তার নায়ক সবুর মাতা-পিতাহীন এক কিশোর। এককালে বিত্তবেসাত ছিল, এখন নেই। এখন সে আশ্রিত হিসেবে থাকে একটি পরিবারে, যারা তার খুবই আদর-যত্ন করে। কিন্তু পাড়ার বখাটে ছেলেরা সুযোগ পেলেই পথেঘাটে সবুরকে উত্ত্যক্ত করে। বেচারা সবুর মুখ বুঁজে সব সহ্য করে। কিন্তু হঠাৎ টের পাওয়া গেল যে তার ভেতরে অগ্নিগিরি আছে। সেদিন জ্বালাতনের মাত্রাটি একটু বেশিই হয়েছিল, এবং তা নিয়ে বাড়ির যে মেয়েটির সে গৃহশিক্ষকতা করত সেই নূরজাহান তাকে ধিক্কার দেওয়ায় সবুর ওই ছেলেদের মুখোমুখি হয়। সে একা, কিন্তু তার হাতে উত্ত্যক্তকারীরা একের পর এক ধরাশায়ী হতে থাকে। শেষ পর্যন্ত তাদের একজন, নাম তার আমীর, ছুরি উঁচিয়ে সবুরকে আঘাত করতে যায়। সবুর সেটি প্রতিহত করে, তাতে উল্টো আমীরের বুকেই ছুরি বসে যায়, এবং তার মৃত্যু ঘটে। সবুরের জেল হয়ে যায় সাত বছরের। সবুরের শাস্তি লাঘব হতো, হয়তো বা সে মুক্তিই পেয়ে যেত যদি উকিল লাগাত, কিংবা উচ্চ আদালতে আপলি করত। গৃহস্বামী পরিবারটি টাকা খরচে উদগ্রীব ছিলেন, সবুরকে তারা আপন সন্তানের মতো ভালোবাসতেন। কিন্তু সবুর রাজি হয় না। নূরজাহানকে সে জানায়, ইতিমধ্যেই তাদের অনেক ক্ষতি সে করেছে, ঋণের বোঝা আর বাড়াবে না। জেলখানায় দরজাটি বন্ধ হবার আগে নূরজাহানকে সবুর বলে, 'আমায় ক্ষমা করো নূরজাহান। আমি তোমাদেরকে আমার কথা ভুলতে দিতে চাইনে বলেই এই দয়াটুকু চাই।'\nসবুরের ভেতর নজরুল আছেন। ওই কিশোর অনেক দুঃখ ও অপমান সহ্য করেছে, কিন্তু তার ভেতরকার অগ্নিগিরি জেগে উঠেছে অন্য কিছুতে নয়, নূরজাহানের ধিক্কারে। নজরুলও বিদ্রোহ করেছেন এবং সমাজ বিপ্লবী হয়ে উঠেছেন, শুধু দুঃখ ও অপমানের জ্বালায় নয়, নীরব ধিক্কারের কারণেও। ওই ধিক্কার শুনেছেন তিনি নিপীড়িত মানুষের কাছে থেকে। তার পক্ষে জেগে ওঠা ভিন্ন উপায় ছিল না।\nআনসার পারেনি, আনসার যক্ষ্ণায় আক্রান্ত হয়েছে, তার মৃত্যু আসন্ন; নজরুল নিজেও পারেননি, তিনি শেষ পর্যন্ত স্তব্ধ হয়ে গেছেন। তার অপারগতার দায়িত্ব অনেকটাই যে আন্দোলনের সঙ্গে নিজেকে তিনি যুক্ত রেখেছিলেন সেই আন্দোলনের। তরুণ সবুর সাত বছর জেল খাটবে, সে ভরসা করে ওই সময়ের মধ্যে তার হাতে যে রক্ত লেগেছিল সেটা মুছে যাবে; জেল থেকে বের হয়ে নূরজাহানদের সে খুঁজে নেবে এবং নতুন সমাজে নতুনভাবে জীবন শুরু করবে। যেন নজরুলের প্রত্যাশিত সমাজেরই স্বপ্নছবি।\nএমন একটি সমাজ তিনি চেয়েছিলেন যেখানে মানুষের জীবন হবে সুন্দর ও স্বাভাবিক। তিনি ভাঙতে চেয়েছেন, নৈরাজ্য সৃষ্টির জন্য নয়, নতুন করে গড়বার জন্যই, যে কথা তিনি বার বার বলেছেন। সুন্দরের সাধক ছিলেন বলেই অসুন্দরের বিরুদ্ধে তার লড়াই। লড়াইটা মুক্তির। তার গানে চরণ আছে, 'আমারে দেব না ভুলিতে'। আমরা তাকে ভুলতে পারব না।\nতার কাজটা সাংস্কৃতিক। ওই সময়ে রাজনৈতিক আন্দোলনের পাশাপাশি সাহিত্যেরও একটি ধারাপ্রবাহ চলছিল, তরুণ কবিরা তৈরি করেছিলেন, তারা আধুনিকতার দাবিদার ছিলেন। প্রকৃত আধুনিকতা কাকে বলে সে বিষয়ে 'ন্যাশনালিজম' বিষয়ে রবীন্দ্রনাথের ইংরেজি বক্তৃতায় একটি অত্যন্ত গুরুত্বপূর্ণ মন্তব্য আছে। তিনি বলেছেন, প্রকৃত স্বাধীনতা হলো মনের মুক্তি, রুচির দাসত্ব নয়। নজরুলের সমসাময়িক 'আধুনিক' কবিরা পশ্চিমের সাহিত্যের অবক্ষয়ধর্মী ও প্রতিক্রিয়াশীল রুচির দাসত্বের আবর্তে পড়ে গিয়েছিলেন, নজরুল ছিলেন ব্যতিক্রম, তার আধুনিকতাই ছিল যথার্থ, কেননা মনের দিক থেকে তিনি ছিলেন মুক্ত এবং রুচির দাসত্বের ব্যাপারে তিনি বিন্দুমাত্র আগ্রহ দেখাননি।\nনজরুল থাকবেন। আমাদের জীবনের আনন্দ ও নান্দনিক সৌন্দর্য বৃদ্ধির জন্য থাকবেন, থাকবেন আমাদের স্বপ্ন ও সংগ্রামের সাথী হিসেবে। ব্রিটিশের ঔপনিবেশিক রাষ্ট্র তাকে রাষ্ট্রদ্রোহী হিসেবে চিনেছিল, পাকিস্তানিদের সাম্প্রদায়িক রাষ্ট্র তার কাব্যে অবাঞ্ছিত অংশ খুঁজতে ব্যস্ত হয়েছিল, আমাদের সমাজে যদি বৈপ্লবিক পরিবর্তন আসন্ন হয়ে পড়ে তবে সেদিন রাষ্ট্র এই কবির বাণীকে নিয়ে হয়তো অস্বস্তিতে পড়বে, কিন্তু সমাজ তাকে কাছের মানুষ হিসেবে পাবে। ইতিমধ্যে অন্যায় ও অবিচারকে সহ্য করার দরুন নজরুলের রচনা আমাদেরকে ধিক্কার দেবে, যেমন নূরজাহান দিয়েছিল তার আপনজন সবুরকে, যদি আমরা তার রচনা পাঠ করি।\nএমএ/ ০২:৪৪/ ০৭ মে


পবিত্র শবেবরাত আজ | Bangladeshmail.news\nপবিত্র শবেবরাত বা লাইলাতুল বরাত আজ। প্রতিবছর ধর্মপ্রাণ মুসলমানরা যথাযোগ্য ধর্মীয় মর্যাদায় শবেবরাতের রাতে মহান আল্লাহর রহমত কামনায় নফল ইবাদত-বন্দেগির মধ্য দিয়ে পবিত্র শবেবরাত পালন করেন। এ উপলক্ষে রাষ্ট্রপতি মো. আবদুল হামিদ এবং প্রধানমন্ত্রী শেখ হাসিনা গতকাল রবিবার আলাদা বাণী দিয়েছেন।\nহিজরি বছরের শাবান মাসের ১৪ তারিখ দিবাগত রাতকে মুসলমানরা সৌভাগ্যের রজনী মনে করেন। ইসলাম ধর্ম মতে, মহিমান্বিত এই রাতে মহান রাব্বুল আলামিন তাঁর বান্দাদের ভাগ্য নির্ধারণ করেন। ধর্মপ্রাণ মুসলমানরা এ রাতে মহান আল্লাহর রহমত ও নৈকট্য লাভের আশায় নফল নামাজ, কোরআন তিলাওয়াত, জিকির-আজকারসহ বিভিন্ন ইবাদত-বন্দেগি করে থাকেন।\nএদিকে ১৪৪২ হিজরির পবিত্র শবেবরাত উদযাপন উপলক্ষে বায়তুল মোকাররম জাতীয় মসজিদে আজ সোমবার বাদ মাগরিব ‘শবেবরাতের গুরুত্ব ও তাৎপর্য’ শীর্ষক ওয়াজ মাহফিলের আয়োজন করেছে ইসলামিক ফাউন্ডেশন। ওয়াজ মাহফিল শেষে বাদ এশা দোয়া ও মোনাজাত অনুষ্ঠিত হবে। ওয়াজ, দোয়া ও মোনাজাত করবেন বায়তুল মোকাররম জাতীয় মসজিদের সিনিয়র পেশ ইমাম মুফতি মাওলানা মিজানুর রহমান।\nপবিত্র শবেবরাত উপলক্ষে রাষ্ট্রপতি মো. আবদুল হামিদ তাঁর বাণীতে বলেন, ‘পবিত্র শবেবরাত মুসলমানদের জন্য মহিমান্বিত ও বরকতময় এক রজনী। শবেবরাতের এই পবিত্র রজনীতে আমরা সর্বশক্তিমান আল্লাহর দরবারে অশেষ রহমত বরকত কামনার পাশাপাশি দেশের অব্যাহত অগ্রগতি, কল্যাণ এবং মুসলিম উম্মাহর বৃহত্তর ঐক্যের প্রার্থনা জানাই। সৌভাগ্যমণ্ডিত পবিত্র শবেবরাতের পূর্ণ ফজিলত আমাদের ওপর বর্ষিত হোক।’\nরোজার জরুরী ফাজায়েল-মাসায়েল\nস্বাস্থ্যবিধি মেনে মসজিদে তারাবি, অংশ নিতে পারবেন সর্বোচ্চ বিশ জন\nরমজানে ওমরাহ করতে হলে নিতে হবে টিকা


হজের সাথে সংশ্লিষ্ট আকীদাগত ভুল-ভ্রান্তিসমূহ মুখবন্ধ ইসলামহাউজ.কম ১ টি\nহজ ফরয হয় নবম অথবা দশম হিজরীতে, আর নবী সাল্লাল্লাহু ‘আলাইহি ওয়াসাল্লাম হজ করেন দশম হিজরীতে এবং তিনি চেয়েছেন তাঁর এ হজে তিনি হবেন শিক্ষক ও প্রশিক্ষক। সুতরাং তাঁর থেকে হজ বিষয়ে অনেকগুলো কাওলী (উক্তিবাচক) ও ফে‘লী (কর্মবাচক) হাদীস বর্ণিত হয়েছে; এ বিষয়ে যা বর্ণিত হয়েছে, তন্মধ্যে ব্যাপক অর্থবোধক হাদীস হলো সাহাবায়ে কেরাম রাদিয়াল্লাহু ‘আনহুমকে লক্ষ্য করে নবী সাল্লাল্লাহু ‘আলাইহি ওয়াসাল্লামের বাণী, যেখানে তিনি বলেছেন:\n«لِتَأْخُذُوا مَنَاسِكَكُمْ، فَإِنِّى لاَ أَدْرِى لَعَلِّى لاَ أَحُجُّ بَعْدَ حَجَّتِى هَذِهِ»\n“যাতে তোমরা তোমাদের হজের নিয়ম-কানুন শিখে নিতে পার; কারণ, আমি জানি না, সম্ভবত আমার এ হজের পর আমি আর হজ করতে পারব না।”\nসাহাবায়ে কিরাম রাদিয়াল্লাহু ‘আনহুম নবী সাল্লাল্লাহু ‘আলাইহি ওয়াসাল্লামের এ দৃষ্টিভঙ্গি ও নির্দেশনাকে অনুসরণ করেছেন। সুতরাং তারা যখনই হজ করতেন, তখন তারা এ হাদীসকে তাদের চোখের সামনে রাখতেন; ফলে তারা এমন কোনো কাজ করতেন না, যা শিক্ষাগুরু মহানবী সাল্লাল্লাহু ‘আলাইহি ওয়াসাল্লাম করেন নি, আর এ নীতিতে মুসলিমগণ চলেছেন আবহমান কাল ধরে, এমনকি ইসলামী দেশের আয়তন ও পরিধি সম্প্রসারিত হলো এবং জনগণ আল্লাহর দীনে শামিল হলো সকল দিক থেকে; অতঃপর তারাও প্রতি বছর হজ করতেন নবী সাল্লাল্লাহু ‘আলাইহি ওয়াসাল্লামের কথা ও কাজ থেকে নেয়া হজের নিয়ম-কানূনকে গ্রহণ ও অনুসরণ করে।\nকিন্তু বিষয়টি শিথিল ও প্রশমিত হয়ে গেল কিছু কিছু সময়ে এবং কোনো কোনো স্থানে; ফলে আল্লাহ তা‘আলার দীনের মধ্যে এমন কিছু বিষয়ের অনুপ্রবেশ ঘটল, যা তার দীনের অন্তর্ভুক্ত কিছু নয়, আর এ দীনের মধ্যে যা অনুপ্রবেশ করেছে, তা দুই প্রকারের:\nএক প্রকার, আকীদা-বিশ্বাসগত বিষয়ের সাথে সম্পর্কিত, আরেক প্রকার, আমল বা কর্মগত বিষয়ের সাথে সম্পর্কিত। এখানে আমাদের প্রত্যাশিত আলোচ্য বিষয় হলো প্রথম প্রকার, যা আকীদা-বিশ্বাসগত মাসায়েলের সাথে নির্দিষ্ট; তন্মধ্যে আরও সুনির্দিষ্টভাবে বলতে হয়- আমরা ঐসব মাসয়ালার আলোচনা করব, যার সাথে হাজী সাহেব জড়িত, তার হজ আদায়কালীন সময়ে অথবা তার পূর্বে অথবা তার পরে, যা হজের সাথে সম্পর্কিত।\nআর দ্বিতীয় প্রকার: আমল বা কর্ম সংক্রান্ত মাসআলার সাথে নির্দিষ্ট। যা আলোচনার জন্য অপর জায়গা রয়েছে, এটা তার জন্য নির্দিষ্ট স্থান নয়, তার অনেকগুলো দৃষ্টান্ত রয়েছে। তন্মধ্যে দু’একটি নিম্নরূপ:\n১. হজের উদ্দেশ্যে নারীগণ কর্তৃক মাহরাম পুরুষ সঙ্গী ব্যতীত সফর করা; অথচ নবী সাল্লাল্লাহু ‘আলাইহি ওয়াসাল্লাম মাহরাম পুরুষ সঙ্গী ব্যতীত সফর করতে নিষেধ করেছেন; তিনি বলেন,\n«لاَ يَحِلُّ لاِمْرَأَةٍ تُؤْمِنُ بِاللَّهِ وَالْيَوْمِ الآخِرِ تُسَافِرُ مَسِيرَةَ يَوْمٍ إِلاَّ مَعَ ذِى مَحْرَمٍ»\n“আল্লাহ ও পরকালে বিশ্বাস করে এমন নারীর জন্য মাহরাম পুরুষ সঙ্গী ব্যতীত একদিনের দূরত্বের পথ ভ্রমণ করা বৈধ নয়।”\n২. হাজী সাহেব কর্তৃক ‘তালবিয়্যা’ পাঠ করার পর, এর সাথে ‘তাকবীর’ (আল্লাহু আকবার) এবং ‘তাহলীল’ (লা-ইলাহা ইল্লাল্লাহ) যোগ করে বলা।বস্তুত এটা সুন্নাতের বিপরীত। কারণ, হাজী সাহেবের জন্য সুন্নাত হলো ‘তালবিয়্যা’ পাঠ করা। তালবিয়ার সাথে ‘তাকবীর’ (আল্লাহু আকবার) ও ‘তাহলীল’ (লা-ইলাহা ইল্লাল্লাহ) পাঠ করা নয়। এ ‘তালবিয়্যা’ পাঠ অব্যাহত থাকবে জামারাতুল আকাবা তথা বড় জামরায় পাথর নিক্ষেপ করা পর্যন্ত; এর বিপরীত কাজকে ‘বিদ‘আত’ বলে গণ্য করা হবে।\n সন্দেহের ওপর ভিত্তি করে অনুরূপ বলা হয়ে থাকে। আরও দেখুন: ‘যাদুল মা‘আদ’: (২/৯৬)।\n হাদীসটি আবূ যুবায়ের আল-মাক্কী ‘মারফু’ সনদে জাবির রাদিয়াল্লাহু ‘আনহু থেকে বর্ণনা করেছেন; সহীহ মুসলিম, আস-সহীহ, হাদীস নং ১২৯৭; আহমাদ, আল-মুসনাদ, হাদীস নং ১৪৪১৯; ইবন মাজাহ, আস-সুনান, হাদীস নং ৩০২৩; আবূ দাউদ, আস-সুনান, হাদীস নং ৪২৪৪; নাসাঈ, আস-সুনান, হাদীস নং ৩০৬২)।\n হাদীসটি ‘মারফু’ সনদে আবূ হুরায়রা রাদিয়াল্লাহু ‘আনহু থেকে বর্ণনা করেছেন; সহীহ বুখারী, আস-সহীহ, হাদীস নং ১০৩৮; সহীহ মুসলিম, আস-সহীহ, হাদীস নং ১৩৩৯; হাদীসের শব্দগুলো ইমাম সহীহ মুসলিম রহ.-এর।\n মানাসিক আল-হাজ ওয়াল ‘উমরা: (পৃ. ৪৭)।\n দেখুন: ফিকহুল ‘ইবাদাত: (পৃ. ৩৫০, ৩৬২)। আরও দেখুন: বিদা‘উল হজ ওয়াল ‘উমরা: (পৃ. ৩৫০, ৩৬২)।\nআর হজ ও উমরার আকিদাগত বিদ‘আত ও অন্যান্য বিষয়গুলো দেখুন নিম্নোক্ত গ্রন্থসমূহে:\nআহমাদ ইবন মুহাম্মাদ আল-খাল্লাল, ‘আল-হাছ্ছু ‘আলাত্ তিজারাত’: (পৃ. ৬৭-৮০)।\nআবদুর রাহমান ইবন আলী ইবনুল জাওযী, ‘তালবীসু ইবলিস’ (২/৮৩০-৮৩২)।\nমুহাম্মাদ নাসিরুদ্দীন আলবানী, ‘মানাসিক আল-হাজ ওয়াল ‘উমরা’: (পৃ. ৪৫ ও তার পরবর্তী পৃষ্ঠাসমূহ)।\nমুহাম্মাদ ইবন সালেহ আল-‘উসাইমীন, ‘ফিকহুল ‘ইবাদাত’: (পৃ. ৩৩৫-৪০৭)।\nহামুদ ইবন আবদিল্লাহ আল-মাত্বার, ‘আল-বিদ‘উ ওয়াল মুহদাছাত ওমা লা আসলা লাহু’: (পৃ. ৩৭৭-৪১৪)।\nরায়েদ ইবন সাবরী ইবন আবি ‘আলফা, ‘মু‘জাম আল-বিদ‘য়ে’: (পৃ. ১৭২-১৯৭)।\nআবদুল ‘আযীয ইবন মুহাম্মাদ আস-সাদহান, ‘মুখালিফাতুল হজ ওয়াল ‘উমরা’।\nআবদুল মাজীদ আল-হাদিসী, ‘তানবীহুল আনাম ইলাল মুখালিফাত আল-ওয়ারেদা ফিল মাসজিদাইন আন-নববী ওয়াল হারাম’ ।\nআর এর বাইরে আরও আপনি অনেক নির্দেশনা পাবেন, যা ছড়িয়ে আছে ফিকহ’র কিতাবসমূহের আওতাধীন হজের অধ্যায়ে।


news News : ভবিষ্যৎ নিয়ে ধোনি নিশ্চয়ই ক্যাপ্টেনের সঙ্গে কথা বলেছে: সৌরভ - dhoni must have talked to the captain about the future: sourav | Eisamay\ndhoni must have talked to the captain about the future: sourav\nভবিষ্যৎ নিয়ে ধোনি নিশ্চয়ই ক্যাপ্টেনের সঙ্গে কথা বলেছে: সৌরভ\nসরছেন প্রসাদ, থাকছেন সম্ভবত দেবাংরা (স্ট্র্যাপ) ভবিষ্যৎ নিয়ে ধোনি নিশ্চয়ই ক্যাপ্টেনের সঙ্গে কথা বলেছে: সৌরভ এই সময়: বছর শেষ হয়ে এল। তবু ভারতীয় ...\nজাতীয় নির্বাচক: সরছেন প্রসাদ, থাকছেন সম্ভবত দেবাংরা (স্ট্র্যাপ)\nএই সময়: বছর শেষ হয়ে এল। তবু ভারতীয় ক্রিকেটে মহেন্দ্র সিং ধোনির ভবিষ্যৎ নিয়ে রহস্যের সমাধান হল না। এবং বোর্ড প্রেসিডেন্ট সৌরভ গঙ্গোপাধ্যায়ের কথায়, ধোনিকে নিয়ে রহস্য বেড়েই যাচ্ছে। এক অনুষ্ঠানে ধোনি প্রসঙ্গ সৌরভ বলেছেন, 'ধোনি নিশ্চয়ই ক্যাপ্টেনের (ভারতীয় টিমের) সঙ্গে এই ব্যাপারে কথা বলেছে। আমি নিশ্চিত, এই প্রসঙ্গে নির্বাকদের সঙ্গেও কথা হয়েছে ধোনির। তবে আমি মনে করি, এই সব ব্যাপার নিয়ে কথা বলার জন্য এটা উপযুক্ত মঞ্চ নয়।'\nকবে ক্রিকেটে ফিরবেন? এই প্রশ্নের জবাবে ধোনি কিছু দিন আগে নিজেই বলেছিলেন, 'জানুয়ারির আগে জিজ্ঞেস করবেন না।' সেই একই প্রশ্নে সৌরভও কোনও সরাসরি জবাব দেননি। তাঁর বক্তব্য, 'সবটাই ধোনির সিদ্ধান্ত যে ও কী করতে চায়। আমি এচা বলব কী করে? আমার সঙ্গে ধোনির কোনও কথা হয়নি। আমি শুধু এইটুকু বলতে পারি, ধোনি ক্রিকেটের এক জন সত্যিকারের চ্যাম্পিয়ন।'\nধোনির প্রসঙ্গে ধোঁয়াশা রাখলেও জাতীয় নির্বাচকদের ভবিষ্যৎ নিয়ে মোটামুটি একটা ইঙ্গিত দিয়েছেন বোর্ড প্রেসিডেন্ট। তাঁর ইঙ্গিত থেকে বোঝা যাচ্ছে, জাতীয় নির্বাচক কমিটির চেয়ারম্যান হিসেবে এসএসকে প্রসাদের মেয়াদ শেষ হয়ে গিয়েছে। তবে বাংলা থেকে নির্বাচক কমিটিতে থাকা দেবাং গান্ধী সম্ভবত আপাতত থেকে যাচ্ছেন। প্রসাদের সঙ্গে কমিটি থেকে চলে যাওয়ার সময় এসেছে গগন খোড়ার। দেবাংয়ের সঙ্গে থেকে যাচ্ছেন যতীন পরাঞ্জপে ও শরনদীপ সিং।\nএ সবের সঙ্গে জাতীয় ক্রিকেট অ্যাকাডেমি নিয়েও মুখ খুলেছেন সৌরভ। সম্প্রতি জশপ্রীত বুমরা ও এনসিএ নিয়ে ভারতীয় ক্রিকেটে জটিলতা তৈরি হয়। প্রথমে জানা গিয়েছিল বুমরা ও হার্দিক পান্ডিয়া নিজদের রিহ্যাব প্রোগ্রাম এনসিএ-তে করতে চাননি। পরে আবার জানা যায়, এনসিএ নাকি বুমরার চিকিৎসা করেননি। এ সব জটিলতা কাটাতে শুক্রবার এনসিএ প্রধান রাহুল দ্রাবিড়ের সঙ্গে মুম্বইয়ে দীর্ঘ বৈঠক করেন সৌরভ। যা নিয়ে সৌরভ বলেছেন, 'রাহুল দ্রাবিড়ের সঙ্গে আমি কথা বললাম। আমরা একটা সিস্টেম করছি। বোলারদের এনসিএ-তেই আসতে হবে। যদি অন্য কেউ সেই ক্রিকেটারদের চিকিৎসা করতে চান, তা হলে তাঁদেরও কিন্তু এনসিএ-তেই আসতে হবে।'\nশোনা যাচ্ছে, বুমরাদের নিয়ে এনসিএ-তে যে বিতর্ক হয়েছিল, তাতে খুশি নন দ্রাবিড়। এক সাক্ষাৎকারে সৌরভ যেমন স্পষ্টই বলে দিয়েছেন, 'যাই হোক না কেন, আমরা এনসিএ-তেই সব কিছুর ব্যবস্থা করব। এবং প্লেয়ারদের যাতে কোনও রকম সমস্যা না হয়, সেটাও আমরা দেখব। এটা দেখব, যাতে প্লেয়াররা না ভাবে যে ওরা বাইরে রয়েছে।' ক্রিকেট মহলের অনেকের ধারণা, দ্রাবিড়ের ইচ্ছেকে মর্যাদা দিয়ে সৌরভ এনসিএ-র গুরুত্ব কমতে দিতে নারাজ।\nএ সবের সঙ্গে আবার বিরাট কোহলি, রবি শাস্ত্রীদের স্বাধীনতা নেওয়ার কথা জানিয়েছেন সৌরভ। তাঁর কথায়, 'প্রত্যেক টিম ম্যানেজমেন্টেরই নিজেদের স্বাধীনতা থাকা উচিত। যদি বিরাট কোহলি, রবি শাস্ত্রী আর ট্রেনাররা কোনও একটা জিনিস ঠিক মনে করেন, তা হলে ওরা সেটা নিয়ে এগোতেই পারে। আমরা প্রত্যেক ব্যাপারে সব সময় নিজেদের নাক গলাতে চাই না।' ফিটনেসের বিষয়ে সবচেয়ে বেশি জোর দিচ্ছেন নতুন বোর্ড প্রেসিডেন্ট। তাই এ বার অনূর্ধ্ব ১৯ জাতীয় টিমে ইয়ো ইয়ো টেস্ট চালু করছেন।\nযা দাঁড়াল, নতুন বছরের নতুন স্বপ্ন নিয়ে এগোতে চান সৌরভ।\nঅজি হেড-পেইন এখন মাথাব্যথা কিউয়িদেরপরের খবর\nWeb Title : dhoni must have talked to the captain about the future: sourav


WEST BENGAL GEOGRAPHY QUESTION ANSWER PDF //পশ্চিমবঙ্গের ভূগোল বিষয় প্রশ্ন -উত্তর সমূহ পিডিএফ ফাইল //GEOGRAPHY PDF FILE DOWNLOAD - SOLVED PAPER\nHome GEOGRAPHY RAIL EXAMINATION WEST BENGAL GEOGRAPHY QUESTION ANSWER PDF //পশ্চিমবঙ্গের ভূগোল বিষয় প্রশ্ন -উত্তর সমূহ পিডিএফ ফাইল //GEOGRAPHY PDF FILE DOWNLOAD\nWEST BENGAL GEOGRAPHY QUESTION ANSWER PDF //পশ্চিমবঙ্গের ভূগোল বিষয় প্রশ্ন -উত্তর সমূহ পিডিএফ ফাইল //GEOGRAPHY PDF FILE DOWNLOAD\nby sayan on September 15, 2018 in GEOGRAPHY, RAIL EXAMINATION\nআপনি হইত TET EXAM এর জন্য প্রস্তুতিও শুরু করে দিয়েছেন.তাহলে আপনি একদম ঠিক জায়গায় এসেছেন । আজ আমরা আপনাদের জন্য নিয়ে এসেছি পশ্চিমবঙ্গের ভূগোল এর পিডিএফ ফাইল। পিডিএফ টি ডাউনলোড করে প্রাকটিস করুন . আর পরবর্তী ভূগোল এর question- answer QUESTION গুলি পাতে আমাদের WEBSITE এ প্রতিদিন ভিসিট করুন .\n১) কলকাতা কে কে প্রাসাদ নগরী আক্ষা দিয়েছেন ?\nউত্তর > রবার্ট ক্লাইভ\n২) আয়তনে পশ্চিমবঙ্গ প্রায় কোন দেশের সমান ?\nউত্তর > ভিয়েতনাম\n৩) কত সালে কোচবিহার রাজ্য পশিমবঙ্গের অন্তর্ভুক্ত হয় ?\nউত্তর > ১৯৪৯\n৪) পশ্চিমবঙ্গের সুস্কতম জেলা কোনটি ?\n৫) . ভারতের মোট আয়তনের কত শতাংশ জুড়ে পশ্চিমবঙ্গ ?\nউত্তর> 2.67 শতাংশ।\n৬) পশ্চিমবঙ্গের উপর দিয়ে কোন গুরুতপুর্ন ভৌগোলিক রেখা প্রবাহিত হয়েছে ?\nউত্তর> কর্কটক্রান্তি রেখা।\n৭) পশ্চিমবঙ্গের প্রধান ভাষা কি ?\n৮) পশ্চিমবঙ্গের বৃহত্তম জেলা কোনটি ?\nউত্তর> দক্ষিণ চব্বিশ পরগনা (9,660 বর্গ কিঃমিঃ)\nFILE NAME:পশ্চিমবঙ্গের ভূগোল (www.gksolved.com)\nFILE SIZE :2.50 MB\nBy sayan at September 15, 2018\nTags GEOGRAPHY, RAIL EXAMINATION


মমতা-ঘনিষ্ঠ নচিকেতা কি বিজেপিতে ভিড়ছেন? Dhakatimes24\nমমতা ঘনিষ্ঠ নচিকেতা কি বিজেপিতে ভিড়ছেন?\n| প্রকাশিত : ০২ মার্চ ২০২১, ০৯:৪৪\nপশ্চিমবঙ্গের আসন্ন বিধানসভার নির্বাচনকে ঘিরে ব্যাপক দলবদল চলছে সেখানকার বিনোদন জগতেও। ইতোমধ্যে বেশ কয়েকজন তারকা ক্ষমতাশীল তৃণমূল কংগ্রেসে যোগ দিয়েছেন। আবার অনেকে বিজেপিতে যোগ দিয়ে ধরেছেন নরেন্দ্র মোদির হাত। এবার গুঞ্জন শোনা যাচ্ছে, জনপ্রিয় গায়ক, গীতিকার ও সুরকার নচিকেতা চক্রবর্তীও বিজেপিতে যোগ দিতে পারেন।\nরাজনীতির মাঠে এই সংগীত তারকা মুখ্যমন্ত্রী ও তৃণমূল কংগ্রেস নেত্রী মমতা বন্দ্যোপাধ্যায়ের ঘনিষ্ঠ হিসেবেই পরিচিত। কিন্তু সম্প্রতি তাকে দেখা গেছে বিজেপির পশ্চিমবঙ্গ রাজ্য সভাপতি দিলীপ ঘোষের সঙ্গে একই ফ্রেমে। সেই ছবি ঝড় তুলেছে নেট দুনিয়ায়। পাশাপাশি গুঞ্জন উঠেছে, ‘প্রাইভেট কমিউনিস্ট’ ও মমতা-ঘনিষ্ঠ নচিকেতার কি বিজেপির সঙ্গে কোনও সমীকরণ তৈরি হচ্ছে?\nতবে নচিকেতা সংবাদমাধ্যমের কাছে দাবি করেছেন, তিনি যাননি, দিলীপ ঘোষই এসেছিলেন তার সঙ্গে দেখা করতে। তার কথায়, ‘আমি একটা অনুষ্ঠানে গিয়েছিলাম, সেখানে অনেকেই ছিলেন। হঠাৎ দেখি দিলীপ ঘোষ আমার সঙ্গে দেখা করতে এলেন। তিনি আমার গান পছন্দ করেন। তার রাজনৈতিক আদর্শে আমি বিশ্বাস করি না। কিন্তু তাতে কী যায়-আসে। আমি তো অসভ্য নই। শিষ্টাচার দেখিয়েছি।’\nদীলিপের সঙ্গে রাজনীতি নিয়ে কোনো কথা হয়নি বলেও দাবি করেন নচিকেতা। বলেন, ‘ওর সঙ্গে আমার যোগাভ্যাস নিয়ে আলোচনা হয়েছে। রাজনীতি নিয়ে কোনও কথা হয়নি। কারণ আমার কোনো দল নেই, রং নেই। আমি প্রাইভেট কমিউনিস্ট। উনি আমার গান ভালোবাসেন, সেই সূত্রেই দেখা করতে এসেছিলেন।’ তবে এ বিষয়ে দীলিপ ঘোষ এখনো কোনো মন্তব্য করেননি।\nগুঞ্জন রয়েছে, বাম আমলে মন্ত্রী সুভাষ চক্রবর্তীর বিশেষ স্নেহভাজন ছিলেন নচিকেতা। ২০০৯ সালের পর থেকে মমতার সঙ্গে তার ঘনিষ্ঠতা তৈরি হয়। বাম-বিরোধী বিদ্বজ্জনদের কর্মসূচিতে তিনি পরিচিত মুখ হয়ে ওঠেন। তৃণমূল ক্ষমতায় আসার পরও নচিকেতা-মমতা ‘কাছের লোক’ বলেই পরিচিত ছিলেন। সেই নচিকেতাকে বিজেপির রাজ্য সভাপতির সঙ্গে এক ফ্রেমে দেখে কৌতূহল উপচে পড়াটাই স্বাভাবিক।